ΚΑΝΟΝΙΣΜΌΣ (ΕΕ) αριθ. 354/2011 ΤΗΣ ΕΠΙΤΡΟΠΉΣ της 12ης Απριλίου 2011 για το άνοιγμα και τον τρόπο διαχείρισης δασμολογικών ποσοστώσεων της Ευρωπαϊκής Ένωσης για ορισμένα ψάρια και προϊόντα αλιείας καταγωγής Βοσνίας και Ερζεγοβίνης Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 594/2008 του Συμβουλίου, της 16ης Ιουνίου 2008, για ορισμένες διαδικασίες εφαρμογής της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας-Ερζεγοβίνης, αφετέρου, και για την εφαρμογή της ενδιάμεσης συμφωνίας μεταξύ της Ευρωπαϊκής Κοινότητας, αφενός, και της Βοσνίας-Ερζεγοβίνης, αφετέρου (1), και ιδίως το άρθρο 2, Εκτιμώντας τα ακόλουθα: (1) Στις 16 Ιουνίου 2008, υπεγράφη στο Λουξεμβούργο συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας και Ερζεγοβίνης, αφετέρου (εφεξής «συμφωνία σταθεροποίησης και σύνδεσης»). Η συμφωνία σταθεροποίησης και σύνδεσης βρίσκεται στο στάδιο της επικύρωσης. (2) Στις 16 Ιουνίου 2008, συνάφθηκε ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Βοσνίας και Ερζεγοβίνης, αφετέρου (2) (εφεξής «ενδιάμεση συμφωνία»), η οποία εγκρίθηκε με την απόφαση 2008/474/ΕΚ του Συμβουλίου (3). Η ενδιάμεση συμφωνία προβλέπει την έγκαιρη έναρξη ισχύος των διατάξεων της συμφωνίας σταθεροποίησης και σύνδεσης για το εμπόριο και τα εμπορικά θέματα. Η εν λόγω συμφωνία αρχίζει να ισχύει την 1η Ιουλίου 2008. (3) Η ενδιάμεση συμφωνία και η συμφωνία σταθεροποίησης και σύνδεσης προβλέπουν ότι ορισμένα ψάρια και προϊόντα αλιείας καταγωγής Βοσνίας και Ερζεγοβίνης μπορούν να εισάγονται στην Ευρωπαϊκή Ένωση με μειωμένο ή μηδενικό δασμό, εντός των ορίων των δασμολογικών ποσοστώσεων της Ένωσης (εφεξής «ποσοστώσεων»). (4) Οι δασμολογικές ποσοστώσεις που προβλέπονται στην ενδιάμεση συμφωνία και στη συμφωνία σταθεροποίησης και σύνδεσης είναι ετήσιες και έχουν καθοριστεί για αόριστη διάρκεια. Είναι απαραίτητο να προβλεφθεί το άνοιγμα των δασμολογικών ποσοστώσεων για το 2008 και τα επόμενα έτη, καθώς και κοινό σύστημα για τη διαχείρισή τους. (5) Η κοινή αυτή διαχείριση θα πρέπει να διασφαλίζει τη συνεχή και επί ίσοις όροις πρόσβαση όλων των εισαγωγέων της Ευρωπαϊκής Ένωσης στις δασμολογικές ποσοστώσεις, καθώς και την αδιάλειπτη εφαρμογή των προβλεπόμενων για τις ποσοστώσεις συντελεστών σε όλες τις εισαγωγές των υπόψη προϊόντων, σε όλα τα κράτη μέλη, μέχρι την εξάντληση των ποσοστώσεων. Για να διασφαλιστεί η αποτελεσματικότητα του συστήματος, θα πρέπει να επιτραπεί στα κράτη μέλη να αντλούν από τις ποσοστώσεις τις απαραίτητες ποσότητες που αντιστοιχούν στις πραγματικές εισαγωγές. Απαιτείται στενή συνεργασία μεταξύ των κρατών μελών και της Επιτροπής, η τελευταία δε πρέπει να μπορεί να παρακολουθεί, ιδίως, τον ρυθμό εξάντλησης των ποσοστώσεων και να ενημερώνει σχετικά τα κράτη μέλη. Για λόγους ταχύτητας και αποτελεσματικότητας, η επικοινωνία μεταξύ των κρατών μελών και της Επιτροπής θα πρέπει, στο μέτρο του δυνατού, να πραγματοποιείται με ηλεκτρονικά μέσα. (6) Επομένως, η διαχείριση των ποσοστώσεων που ανοίγουν με τον παρόντα κανονισμό θα πρέπει να γίνεται σύμφωνα με το σύστημα διαχείρισης των δασμολογικών ποσοστώσεων που προορίζονται να χρησιμοποιηθούν σύμφωνα με τη χρονολογική σειρά των ημερομηνιών αποδοχής των διασαφήσεων που καθορίζεται στον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως Κοινοτικού Τελωνειακού Κώδικα (4). (7) Δεδομένου ότι η ενδιάμεση συμφωνία άρχισε να ισχύει την 1η Ιουλίου 2008, ο παρών κανονισμός θα πρέπει να αρχίσει να εφαρμόζεται από την ίδια ημερομηνία και θα πρέπει να παραμείνει σε εφαρμογή μετά την έναρξη ισχύος της συμφωνίας σταθεροποίησης και σύνδεσης. (8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα ψάρια και τα προϊόντα αλιείας καταγωγής Βοσνίας-Ερζεγοβίνης που απαριθμούνται στο παράρτημα, τα οποία τίθενται σε ελεύθερη κυκλοφορία στην Ευρωπαϊκή Ένωση, τυγχάνουν μειωμένου ή μηδενικού δασμού, στα επίπεδα και εντός των ορίων των ετήσιων δασμολογικών ποσοστώσεων της Ένωσης που παρατίθενται στο παράρτημα. Για να επωφεληθούν από το προτιμησιακό αυτό ύψος δασμών, τα εν λόγω προϊόντα συνοδεύονται από αποδεικτικό καταγωγής, όπως προβλέπεται στο πρωτόκολλο 2 της ενδιάμεσης συμφωνίας με τη Βοσνία-Ερζεγοβίνη ή στο πρωτόκολλο 2 της συμφωνίας σταθεροποίησης και σύνδεσης με τη Βοσνία-Ερζεγοβίνη. Άρθρο 2 1. Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1 σύμφωνα με τα άρθρα 308α, 308β και 308γ του κανονισμού (ΕΟΚ) αριθ. 2454/93. 2. Η επικοινωνία όσον αφορά τη διαχείριση των δασμολογικών ποσοστώσεων μεταξύ των κρατών μελών και της Επιτροπής πραγματοποιείται, στο μέτρο του δυνατού, με ηλεκτρονικά μέσα. Άρθρο 3 Τα κράτη μέλη και η Επιτροπή συνεργάζονται στενά για να διασφαλίσουν τη συμμόρφωση προς τον παρόντα κανονισμό. Άρθρο 4 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Ιουλίου 2008. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 12 Απριλίου 2011.

Εμπορικές πράξεις

Εμπορική νομοθεσία


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 801/2011 ΤΗΣ ΕΠΙΤΡΟΠΉΣ της 9ης Αυγούστου 2011 σχετικά με την τροποποίηση του κανονισμού (ΕΕ) αριθ. 206/2010 για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το άρθρο 8 παράγραφος 1 πρώτο εδάφιο και το άρθρο 8 παράγραφος 4, Εκτιμώντας τα ακόλουθα: (1) Ο κανονισμός (ΕΕ) αριθ. 206/2010 της Επιτροπής (2) καθορίζει τις απαιτήσεις κτηνιατρικής πιστοποίησης για την εισαγωγή στην Ένωση ορισμένων αποστολών ζώντων ζώων ή νωπού κρέατος. Καθορίζει επίσης τους καταλόγους τρίτων χωρών, περιοχών ή τμημάτων τους από τις οποίες οι εν λόγω αποστολές μπορούν να εισέλθουν στην Ένωση. (2) Ο κανονισμός (ΕΕ) αριθ. 206/2010 προβλέπει ότι οι αποστολές νωπού κρέατος το οποίο προορίζεται για ανθρώπινη κατανάλωση εισάγονται στην Ένωση μόνον αν προέρχονται από τρίτες χώρες, περιοχές ή τμήματά τους που απαριθμούνται στο μέρος 1 του παραρτήματος II του ίδιου κανονισμού για τις οποίες υπάρχει υπόδειγμα κτηνιατρικού πιστοποιητικού που αντιστοιχεί στη συγκεκριμένη αποστολή που παρατίθεται στο εν λόγω μέρος. (3) Τέσσερα τμήματα της επικράτειας της Μποτσουάνα απαριθμούνται στον κατάλογο του μέρους 1 του παραρτήματος II του κανονισμού (ΕΕ) αριθ. 206/2010 ως περιοχές από τις οποίες επιτρέπονται εισαγωγές νωπού σιτεμένου κρέατος οπληφόρων χωρίς οστά στην Ένωση. Οι εν λόγω περιοχές αποτελούνται από διάφορες κτηνιατρικές ζώνες ελέγχου νόσων. (4) Στις 5 Μαΐου 2011, η Μποτσουάνα πληροφόρησε την Επιτροπή ότι υπάρχει υπόνοια εμφάνισης αφθώδους πυρετού, με βάση κλινικά σημεία που διαπιστώθηκαν σε οκτώ βοοειδή μιας γεωργικής εκμετάλλευσης. Οι εστίες επιβεβαιώθηκαν και κοινοποιήθηκαν στην Επιτροπή στις 11 Μαΐου 2011 βάσει της απομόνωσης του ιού SAT2 του αφθώδους πυρετού. (5) Οι εστίες σημειώθηκαν στην κτηνιατρική ζώνη ελέγχου νόσων 6, η οποία αποτελεί μέρος ενός από τα τέσσερα τμήματα της επικράτειας της Μποτσουάνα από τα οποία επιτρέπονται εισαγωγές νωπού σιτεμένου κρέατος οπληφόρων χωρίς οστά στην Ένωση. (6) Λόγω του κινδύνου εισόδου του αφθώδους πυρετού στην Ένωση μέσω των εισαγωγών νωπού κρέατος από είδη ευπαθή στην εν λόγω νόσο, και λαμβάνοντας υπόψη τις εγγυήσεις που παρέχονται από τη Μποτσουάνα οι οποίες επιτρέπουν την περιφερειοποίηση της χώρας, η άδεια που έχει δοθεί στη Μποτσουάνα να εξάγει νωπό σιτεμένο κρέας οπληφόρων χωρίς οστά στην Ένωση από το προσβληθέν τμήμα της επικράτειάς της θα πρέπει να ανασταλεί από τις 11 Μαΐου 2011, την ημερομηνία επιβεβαίωσης των εστιών του αφθώδους πυρετού. (7) Κατά συνέπεια, θα πρέπει να τροποποιηθεί αναλόγως το παράρτημα II του κανονισμού (ΕΕ) αριθ. 206/2010. (8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το μέρος 1 του παραρτήματος II του κανονισμού (ΕΕ) αριθ. 206/2010 το κείμενο για τη Μποτσουάνα αντικαθίσταται από το ακόλουθο κείμενο: «BW - Μποτσουάνα BW-0 Ολόκληρη η χώρα EQU, EQW BW-1 Οι κτηνιατρικές ζώνες ελέγχου νόσων 3γ, 4β, 5, 6, 8, 9 και 18 BOV, OVI, RUF, RUW F 1 11η Μαΐου 2011 1η Δεκεμβρίου 2007 BW-2 Οι κτηνιατρικές ζώνες ελέγχου νόσων 10, 11, 13 και 14 BOV, OVI, RUF, RUW F 1 7η Μαρτίου 2002 BW-3 Η κτηνιατρική ζώνη ελέγχου νόσων 12 BOV, OVI, RUF, RUW F 1 20ή Οκτωβρίου 2008 20ή Ιανουαρίου 2009 BW-4 Η κτηνιατρική ζώνη ελέγχου νόσων 4α, εκτός της περιοχής ασφαλείας εντατικής επιτήρησης 10 km κατά μήκος των ορίων με τη ζώνη εμβολιασμού κατά του αφθώδους πυρετού και με τις περιοχές διαχείρισης της άγριας πανίδας BOV F 1 18η Φεβρουαρίου 2011» Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 9 Αυγούστου 2011.

Πολιτική για την υγεία

Εμπορικές πράξεις

Εμπορική νομοθεσία

ΤΕΛΩΝΕΙΑΚΗ ΝΟΜΟΘΕΣΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 751/2012 ΤΗΣ ΕΠΙΤΡΟΠΉΣ της 16ης Αυγούστου 2012 για τη διόρθωση του κανονισμού (ΕΚ) αριθ. 1235/2008 για τον καθορισμό των λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου όσον αφορά τους όρους εισαγωγής βιολογικών προϊόντων από τρίτες χώρες Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (1), και ιδίως το άρθρο 33 παράγραφος 3 και το άρθρο 38 στοιχείο δ), Εκτιμώντας τα ακόλουθα: (1) Το παράρτημα IV του κανονισμού (ΕΚ) αριθ. 1235/2008 της Επιτροπής (2), όπως τροποποιήθηκε με το παράρτημα II του εκτελεστικού κανονισμού (ΕΕ) αριθ. 508/2012 (3), περιλαμβάνει κατάλογο των φορέων και αρχών ελέγχου που είναι υπεύθυνοι για τη διενέργεια ελέγχων και την έκδοση πιστοποιητικών σε τρίτες χώρες για σκοπούς ισοδυναμίας. (2) Στο κείμενο που αφορά την CERES Certification of Environmental Standards GmbH, την Ecocert SA και το Istituto Mediterraneo di Certificazione s.r.l., ορισμένες τρίτες χώρες, κωδικοί και κατηγορίες προϊόντων έχουν παραλειφθεί από τον εν λόγω κατάλογο. Επιπλέον, για την Ecocert SA λείπει η αναφορά σε εξαίρεση από τα προϊόντα που καλύπτονται. (3) Επομένως, το παράρτημα IV του κανονισμού (ΕΚ) αριθ. 1235/2008 πρέπει να διορθωθεί αναλόγως. (4) Για λόγους ασφάλειας δικαίου, ο παρών κανονισμός πρέπει να εφαρμοστεί από την ημερομηνία εφαρμογής του παραρτήματος II του εκτελεστικού κανονισμού (ΕΕ) αριθ. 508/2012. (5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της κανονιστικής επιτροπής βιολογικής παραγωγής, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα IV του κανονισμού (ΕΚ) αριθ. 1235/2008 διορθώνεται σύμφωνα με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Ιουλίου 2012. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 16 Αυγούστου 2012.

Εμπορικές πράξεις

Εμπορική νομοθεσία

ΑΓΟΡΑΝΟΜΙΚΗ ΝΟΜΟΘΕΣΙΑ


ΑΠΌΦΑΣΗ ΤΗΣ ΕΠΙΤΡΟΠΉΣ της 20ής Δεκεμβρίου 2011 για τροποποίηση της απόφασης 2002/364/ΕΚ σχετικά με κοινές τεχνικές προδιαγραφές για τα ιατροτεχνολογικά βοηθήματα που χρησιμοποιούνται στη διάγνωση in vitro [κοινοποιηθείσα υπό τον αριθμό Ε(2011) 9398] (Κείμενο που παρουσιάζει ενδιαφέρον για τον ΕΟΧ) (2011/869/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, την οδηγία 98/79/ΕΚ του Ευρωπαϊκού Κοινοβουλίου και του Συμβουλίου, της 27ης Οκτωβρίου 1998, για τα ιατροτεχνολογικά βοηθήματα που χρησιμοποιούνται στη διάγνωση in vitro (1), και ιδίως το άρθρο 5 παράγραφος 3 δεύτερο εδάφιο, Εκτιμώντας τα ακόλουθα: (1) Οι κοινές τεχνικές προδιαγραφές για τα ιατροτεχνολογικά βοηθήματα που χρησιμοποιούνται στη διάγνωση in vitro καθορίζονται στην απόφαση 2002/364/ΕΚ της Επιτροπής (2). (2) Για λόγους δημόσιας υγείας κρίνεται σκόπιμο, όπου είναι δυνατόν, να καταρτιστούν κοινές τεχνικές προδιαγραφές για τα βοηθήματα που παρατίθενται στον κατάλογο A του παραρτήματος II της οδηγίας 98/79/ΕΚ. (3) Δοκιμές της παραλλαγής της νόσου Creutzfeldt-Jakob (vCJD) για αναλύσεις αίματος, διάγνωση και επιβεβαίωση της νόσου έχουν προστεθεί στον κατάλογο A του παραρτήματος II της οδηγίας 98/79/ΕΚ με την οδηγία 2011/100/EE της Επιτροπής (3). (4) Με βάση την εξέλιξη της τεχνολογίας και των επιστημονικών γνώσεων σχετικά με την παραλλαγή της νόσου Creutzfeldt-Jakob, κοινές τεχνικές προδιαγραφές μπορούν να καταρτιστούν για δοκιμές ανάλυσης αίματος με σκοπό την ανίχνευση της vCJD. (5) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συστάθηκε με το άρθρο 6 παράγραφος 2 της οδηγίας 90/385/ΕΟΚ του Συμβουλίου (4) και αναφέρεται στο άρθρο 7 παράγραφος 1 της οδηγίας 98/79/ΕΚ, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της απόφασης 2002/364/ΕΚ τροποποιείται σύμφωνα με το παράρτημα της παρούσας απόφασης. Άρθρο 2 Η παρούσα απόφαση εφαρμόζεται από την 1η Ιουλίου 2012. Ωστόσο, τα κράτη μέλη επιτρέπουν στους κατασκευαστές να εφαρμόζουν τις απαιτήσεις του παραρτήματος πριν από την ημερομηνία που προβλέπεται στο πρώτο εδάφιο του παρόντος άρθρου. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 20 Δεκεμβρίου 2011.

Πολιτική για την υγεία


ΑΠΌΦΑΣΗ αριθ. 602/2012/ΕΕ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ της 4ης Ιουλίου 2012 σχετικά με τροποποιήσεις της συμφωνίας για την ίδρυση της Ευρωπαϊκής Τράπεζας Ανασυγκρότησης και Ανάπτυξης (ΕΤΑΑ) που επεκτείνουν το γεωγραφικό πεδίο εργασιών της ΕΤΑΑ στη νότια και την ανατολική Μεσόγειο ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 212, Έχοντας υπόψη την πρόταση της Ευρωπαϊκής Επιτροπής, Μετά τη διαβίβαση του σχεδίου νομοθετικής πράξης στα εθνικά κοινοβούλια, Αποφασίζοντας σύμφωνα με την ειδική νομοθετική διαδικασία (1), Εκτιμώντας τα ακόλουθα: (1) Κατά το διάστημα που ακολούθησε την ίδρυσή της το 1991, η Ευρωπαϊκή Τράπεζα Ανασυγκρότησης και Ανάπτυξης (ΕΤΑΑ) υποστήριξε τις χώρες της κεντρικής και ανατολικής Ευρώπης κατά τη μετάβασή τους προς την οικονομία της ελεύθερης αγοράς και κατά την προαγωγή της ιδιωτικής πρωτοβουλίας και του επιχειρηματικού πνεύματος. Το γεωγραφικό πεδίο εργασιών της ΕΤΑΑ θα πρέπει να επεκταθεί στη νότια και την ανατολική Μεσόγειο για την προώθηση παρόμοιων στόχων. Προκειμένου να ανταποκριθεί στην οικονομική και πολιτική κατάσταση των χωρών της νότιας και ανατολικής Μεσογείου, η ΕΤΑΑ έχει αναπτύξει βαθμιαία προσέγγιση για την έναρξη των δραστηριοτήτων της που θα λαμβάνει υπόψη την ιδιαιτερότητα της περιοχής. (2) Σύμφωνα με την έκθεση του Συμβουλίου των Διευθυντών προς το Συμβούλιο των Διοικητών, σχετικά με τη γεωγραφική επέκταση του πεδίου εργασιών της Τράπεζας στη νότια και την ανατολική Μεσόγειο, η νότια και η ανατολική Μεσόγειος περιλαμβάνει τις χώρες που βρέχονται από την Μεσόγειο, καθώς και την Ιορδανία που εντάσσεται στενά στην εν λόγω περιοχή. (3) Στις 8 Μαρτίου 2011, αντιδρώντας στα γεγονότα που διαδραματίστηκαν στη νότια και την ανατολική Μεσόγειο κατά το 2011, η Επιτροπή και η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφαλείας εξέδωσαν κοινή ανακοίνωση με τίτλο «Εταιρική σχέση με τις χώρες της νότιας Μεσογείου για τη δημοκρατία και την κοινή ευημερία», διά της οποίας σηματοδοτούν την ισχυρή πολιτική και οικονομική υποστήριξη της Ένωσης προς την περιοχή. Η κοινή ανακοίνωση περιλαμβάνει εναλλακτική επιλογή επέκτασης της εντολής της ΕΤΑΑ για να καλυφθούν οι χώρες της νότιας γειτονίας, με βάση την εμπειρία της ΕΤΑΑ κατά την τελευταία εικοσαετία. Το Ευρωπαϊκό Συμβούλιο της 24ης και 25ης Μαρτίου 2011 ενέκρινε, σε γενικές γραμμές, το περιεχόμενο της εν λόγω κοινής ανακοίνωσης. Στο ψήφισμά του της 7ης Απριλίου 2011 σχετικά με την Αναθεώρηση της Ευρωπαϊκής Πολιτικής Γειτονίας - Νότια Διάσταση, το Ευρωπαϊκό Κοινοβούλιο κάλεσε την ΕΤΑΑ να αλλάξει το καταστατικό της προκειμένου να συμμετάσχει στην διαδικασία χρηματοδοτικής βοήθειας. (4) Τον Μάιο του 2011, οι ηγέτες της G8 δρομολόγησαν την πρωτοβουλία της Deauville για να βοηθήσουν τις χώρες της νότιας και της ανατολικής Μεσογείου κατά τη μετάβασή τους προς ελεύθερες, δημοκρατικές και ανεκτικές κοινωνίες και κάλεσαν την ΕΤΑΑ να επεκτείνει το γεωγραφικό πεδίο της για να αξιοποιήσει την εμπειρία της και να υποστηρίξει τη μετάβαση των εν λόγω χωρών προκειμένου να εφαρμόσουν στην πράξη τις αρχές της πολυκομματικής δημοκρατίας, του πλουραλισμού και της οικονομίας της αγοράς, (5) Η επέκταση των εργασιών της ΕΤΑΑ στη νότια και την ανατολική Μεσόγειο αποτελεί έκφραση της υποστήριξης της Ένωσης και της διεθνούς κοινότητας προς τις ελπίδες, οι οποίες ενθαρρύνονται από την αραβική άνοιξη, για τη μετάβαση της περιοχής αυτής σε οικονομίες της αγοράς και σε πλουραλιστικές δημοκρατικές κοινωνίες. (6) Έχοντας κατά νου την εύθραυστη κατάσταση των οικονομιών στις νέες χώρες εργασιών της ΕΤΑΑ και την ύπαρξη κοινωνικών ανισοτήτων, οι οποίες αποτελούν μία από τις ρίζες της αναταραχής της αραβικής άνοιξης, οι εκπρόσωποι της Ένωσης στα διοικητικά όργανα της ΕΤΑΑ θα πρέπει να παροτρύνουν την ΕΤΑΑ να διευρύνει το ενδιαφέρον της για την ανάπτυξη του ιδιωτικού τομέα, προκειμένου να συμβάλει επίσης, μέσω της χρηματοδότησής της, στην επίτευξη κοινωνικά δίκαιων και περιβαλλοντικά βιώσιμων κοινωνιών, σύμφωνα με τους σχετικούς αναπτυξιακούς στόχους της χιλιετίας, καθώς και με το άρθρο 3 παράγραφος 5 και το άρθρο 21 της Συνθήκης για την Ευρωπαϊκή Ένωση. Ειδικότερα, οι εκπρόσωποι της Ένωσης στα διοικητικά όργανα της ΕΤΑΑ θα πρέπει να ενθαρρύνουν τη συμβολή της ΕΤΑΑ στη μετάβαση σε ενεργειακά αποδοτικές και ανοικτές οικονομίες της αγοράς χωρίς κοινωνικούς αποκλεισμούς, λαμβάνοντας ταυτόχρονα υπόψη το κοινωνικό πλαίσιο, τη φτώχεια και την κατάσταση των δικαιωμάτων των πολιτών και των ανθρωπίνων δικαιωμάτων. (7) Με τα ψηφίσματα 137 και 138 που εκδόθηκαν στις 30 Σεπτεμβρίου 2011, το Συμβούλιο των Διοικητών της ΕΤΑΑ ψήφισε υπέρ των αναγκαίων τροποποιήσεων της συμφωνίας για την ίδρυση της ΕΤΑΑ (η «συμφωνία»), που θα επιτρέψουν την επέκταση του γεωγραφικού πεδίου εργασιών της ΕΤΑΑ στη νότια και την ανατολική Μεσόγειο, ενώ ταυτόχρονα θα διατηρηθούν οι δεσμεύσεις της έναντι των υφιστάμενων χωρών στις οποίες δραστηριοποιείται. Όλοι οι διοικητές της ΕΤΑΑ εκ μέρους της ΕΕ, συμπεριλαμβανομένου του διοικητή που εκπροσωπεί την Ένωση, ψήφισαν υπέρ των εν λόγω τροποποιήσεων. (8) Με το ψήφισμά του 134, που εκδόθηκε στις 21 Μαΐου 2011, το Συμβούλιο των Διοικητών της ΕΤΑΑ τόνισε ότι η προγραμματισμένη επέκταση της εντολής της ΕΤΑΑ θα πρέπει να επιτευχθεί χωρίς να απαιτούνται πρόσθετες εισφορές κεφαλαίου από τους μετόχους της. (9) Σύμφωνα με το άρθρο 56 της συμφωνίας, το Συμβούλιο των Διοικητών της ΕΤΑΑ ρωτά όλα τα μέλη αν αποδέχονται τις προτεινόμενες τροποποιήσεις. (10) Οι εκπρόσωποι της Ένωσης στα διοικητικά όργανα της ΕΤΑΑ θα πρέπει να καταβάλλουν κάθε δυνατή προσπάθεια προκειμένου να ενθαρρύνουν την ΕΤΑΑ να παρακολουθεί στενά τις εργασίες της, ειδικά σε χώρες όπου υπάρχει έλλειψη πολιτικής λογοδοσίας, όπου παραβιάζονται τα δικαιώματα των πολιτών και τα ανθρώπινα δικαιώματα ή όπου παρατηρούνται, σε μόνιμη βάση, υψηλά επίπεδα διαφθοράς. Επιπλέον, οι εκπρόσωποι της Ένωσης στα διοικητικά όργανα της ΕΤΑΑ θα πρέπει να καταβάλλουν κάθε δυνατή προσπάθεια προκειμένου να εξασφαλίζεται ότι, στο πλαίσιο των δραστηριοτήτων της ΕΤΑΑ στις νέες χώρες εργασιών, λαμβάνονται υπόψη οι αρχές της προληπτικής τραπεζικής πρακτικής, της διαφάνειας και της καταπολέμησης της απάτης, όπως αναφέρεται στην απόφαση αριθ. 1219/2011/ΕΕ του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την εγγραφή της Ευρωπαϊκής Ένωσης για την απόκτηση νέων μεριδίων στο μετοχικό κεφάλαιο της Ευρωπαϊκής Τράπεζας για την Ανασυγκρότηση και την Ανάπτυξη (ΕΤΑΑ) μετά την απόφαση για αύξηση του κεφαλαίου της (2). (11) Κατά τη διεξαγωγή των εργασιών της στη νότια και την ανατολική Μεσόγειο, οι εκπρόσωποι της Ένωσης στα διοικητικά όργανα της ΕΤΑΑ θα πρέπει να ενθαρρύνουν την ΕΤΑΑ να συνεχίσει τη στενή συνεργασία της με την Ένωση και να συνεργασθεί με την κοινωνία των πολιτών, καθώς επίσης και να αναπτύξει περαιτέρω στενή συνεργασία με την Ευρωπαϊκή Τράπεζα Επενδύσεων και άλλα ευρωπαϊκά και διεθνή δημόσια χρηματοπιστωτικά ιδρύματα, ούτως ώστε να αξιοποιήσει πλήρως τα συγκριτικά πλεονεκτήματά τους. Η ΕΤΑΑ θα πρέπει επίσης να αποφύγει την αλληλεπικάλυψη δραστηριοτήτων άλλων παρόμοιων δημόσιων χρηματοπιστωτικών ιδρυμάτων. (12) Η ΕΤΑΑ, πριν εγκρίνει μία δυνητική νέα χώρα εργασιών, θα πρέπει να διενεργήσει λεπτομερή τεχνική αξιολόγηση των οικονομικών και πολιτικών συνθηκών που επικρατούν στη συγκεκριμένη χώρα, που θα περιλαμβάνει τα εξής: αξιολόγηση όσον αφορά την προσήλωση της εν λόγω χώρας στις αρχές της πολυκομματικής δημοκρατίας, του πλουραλισμού και της οικονομίας της αγοράς, όπως ορίζονται στο άρθρο 1 της συμφωνίας, αξιολόγηση των κενών όσον αφορά τη μετάβαση στη νέα κατάσταση, καθώς και αξιολόγηση των δράσεων που αναπτύσσουν στη χώρα αυτή άλλα διεθνή χρηματοπιστωτικά ιδρύματα και των προτεραιοτήτων για τις οποίες η ΕΤΑΑ μπορεί να χρησιμοποιήσει, με τον καλύτερο τρόπο, τις μοναδικές της γνώσεις και δεξιότητες. Κατά την εξέταση αυτών των αξιολογήσεων, οι εκπρόσωποι της Ένωσης στα διοικητικά όργανα της ΕΤΑΑ θα πρέπει να ενθαρρύνουν την ΕΤΑΑ να λαμβάνει πλήρως υπόψη της τις απόψεις της Ένωσης. (13) Στην έκθεση την οποία πρόκειται να υποβάλει η Επιτροπή σύμφωνα με την απόφαση αριθ. 1219/2011/ΕΕ, στο τέλος της περιόδου της τέταρτης επισκόπησης των κεφαλαιακών πόρων της ΕΤΑΑ, 2011-2015, η Επιτροπή θα πρέπει να λάβει υπόψη της την επέκταση των εργασιών της ΕΤΑΑ στη νότια και την ανατολική Μεσόγειο. (14) Όσον αφορά τη συμβολή της ΕΤΑΑ στη μετάβαση των μελλοντικών χωρών εργασιών της στη νότια και την ανατολική Μεσόγειο σε εύρυθμες, βιώσιμες και σύγχρονες οικονομίες της αγοράς, οι εκπρόσωποι της Ένωσης στα διοικητικά όργανα της ΕΤΑΑ θα πρέπει να καλέσουν την ΕΤΑΑ να δημοσιεύει ετήσιες εκθέσεις σχετικά με τις επιδόσεις της και να διενεργεί εκτεταμένες αξιολογήσεις του αντικτύπου της στην οικοδόμηση τέτοιων οικονομιών πριν από τις πενταετείς επανεξετάσεις της κεφαλαιακής επάρκειας που πραγματοποιεί. (15) Οι τροποποιήσεις της συμφωνίας θα πρέπει, συνεπώς, να εγκριθούν εξ ονόματος της Ένωσης, ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Οι τροποποιήσεις των άρθρων 1 και 18 της συμφωνίας, οι οποίες επεκτείνουν το γεωγραφικό πεδίο εργασιών της ΕΤΑΑ, εγκρίνονται εξ ονόματος της Ένωσης. Το κείμενο των τροποποιήσεων παρατίθεται στο παράρτημα για ενημερωτικούς σκοπούς. Άρθρο 2 Ο διοικητής της ΕΤΑΑ που εκπροσωπεί την Ένωση γνωστοποιεί στην ΕΤΑΑ, εξ ονόματος της Ένωσης, τη δήλωση αποδοχής των τροποποιήσεων. Άρθρο3 Ως μέρος της ετήσιας έκθεσης προς το Ευρωπαϊκό Κοινοβούλιο, ο διοικητής της ΕΤΑΑ που εκπροσωπεί την Ένωση υποβάλλει επίσης εκθέσεις σχετικά με τις δραστηριότητες και εργασίες της ΕΤΑΑ στη νότια και την ανατολική Μεσόγειο. Άρθρο 4 Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης. Στρασβούργο, 4 Ιουλίου 2012.

Ευρωπαϊκοί Οργανισμοί

Διεθείς οργανισμοί

ΔΙΕΘΝΕΙΣ ΣΧΕΣΕΙΣ


ΚΑΝΟΝΙΣΜΌΣ (ΕΕ) αριθ. 880/2011 ΤΗΣ ΕΠΙΤΡΟΠΉΣ της 2ας Σεπτεμβρίου 2011 για τη διόρθωση του κανονισμού (ΕΕ) αριθ. 208/2011 που τροποποιεί το παράρτημα VII του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου και των κανονισμών της Επιτροπής (ΕΚ) αριθ. 180/2008 και (ΕΚ) αριθ. 737/2008 όσον αφορά στους καταλόγους και τα ονόματα των εργαστηρίων αναφοράς της ΕΕ (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (1), και ιδίως το άρθρο 32 παράγραφος 5, Εκτιμώντας τα ακόλουθα: (1) Ο κανονισμός (ΕΚ) αριθ. 882/2004 καθορίζει τα γενικά καθήκοντα, τις αρμοδιότητες και τις απαιτήσεις των εργαστηρίων αναφοράς της ΕΕ για τα τρόφιμα και τις ζωοτροφές, καθώς και για την υγεία των ζώων και τα ζωντανά ζώα. Τα εργαστήρια αναφοράς της ΕΕ για την υγεία των ζώων και για τα ζωντανά ζώα παρατίθενται στο μέρος II του παραρτήματος VII του εν λόγω κανονισμού. (2) Ο κανονισμός (ΕΕ) αριθ. 87/2011 της Επιτροπής, της 2ας Φεβρουαρίου 2011, σχετικά με τον ορισμό του εργαστηρίου αναφοράς της ΕΕ για την υγεία των μελισσών, με τον καθορισμό πρόσθετων αρμοδιοτήτων και καθηκόντων για το εργαστήριο αυτό και με την τροποποίηση του παραρτήματος VII του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (2) όρισε το εργαστήριο αναφοράς της ΕΕ στον τομέα της υγείας των μελισσών και το πρόσθεσε στον κατάλογο των εργαστηρίων αναφοράς της ΕΕ για την υγεία των ζώων και για τα ζωντανά ζώα. (3) Ο κανονισμός (ΕΕ) αριθ. 208/2011 της Επιτροπής, της 2ας Μαρτίου 2011, για την τροποποίηση του παραρτήματος VII του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου και των κανονισμών της Επιτροπής (ΕΚ) αριθ. 180/2008 και (ΕΚ) αριθ. 737/2008 όσον αφορά στους καταλόγους και τα ονόματα των εργαστηρίων αναφοράς της ΕΕ (3) αντικατέστησε το παράρτημα VII του κανονισμού (ΕΚ) αριθ. 882/2004. Ωστόσο, το εργαστήριο αναφοράς της ΕΕ στον τομέα της υγείας των μελισσών παραλείφτηκε από τον κατάλογο των εργαστηρίων αναφοράς της ΕΕ για την υγεία των ζώων και για τα ζωντανά ζώα που παρατίθεται στο μέρος II του παραρτήματος VII του κανονισμού (ΕΚ) αριθ. 882/2004, όπως τροποποιήθηκε με τον κανονισμό (ΕΕ) αριθ. 208/2011. (4) Είναι σημαντικό να διατηρείται επίκαιρος ο κατάλογος των εργαστηρίων αναφοράς της ΕΕ ο οποίος παρατίθεται στον κανονισμό (ΕΚ) αριθ. 882/2004. Θα πρέπει συνεπώς να διορθωθεί η παράλειψη στον κανονισμό (ΕΚ) αριθ. 208/2011. (5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο παράρτημα του κανονισμού (ΕΕ) αριθ. 208/2011, στον κατάλογο των εργαστηρίων αναφοράς της ΕΕ για την υγεία των ζώων και για τα ζωντανά ζώα του μέρους ΙΙ του παραρτήματος VII του κανονισμού (ΕΚ) αριθ. 882/2004, προστίθεται το ακόλουθο σημείο 18: «18. Εργαστήριο αναφοράς της ΕΕ για την υγεία των μελισσών ANSES - Sophia-Antipolis Laboratory Sophia-Antipolis Γαλλία.» Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Σεπτεμβρίου 2011.

Πολιτική για την υγεία


ΑΠΌΦΑΣΗ ΤΟΥ ΣΥΜΒΟΥΛΊΟΥ της 14ης Μαΐου 2012 σχετικά με την υπογραφή, εξ ονόματος της Ένωσης, της συμφωνίας-πλαισίου εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας των Φιλιππινών, αφετέρου (2012/272/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 79 παράγραφος 3, τα άρθρα 91 και 100, το άρθρο 191 παράγραφος 4 και τα άρθρα 207 και 209, σε συνδυασμό με το άρθρο 218 παράγραφος 5, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Στις 25 Νοεμβρίου 2004 το Συμβούλιο εξουσιοδότησε την Επιτροπή να διαπραγματευθεί συμφωνία-πλαίσιο εταιρικής σχέσης και συνεργασίας με τη Δημοκρατία των Φιλιππινών («συμφωνία»). (2) Οι διατάξεις της συμφωνίας που εμπίπτουν στο πεδίο εφαρμογής του τρίτου μέρους, τίτλος V της Συνθήκης για τη λειτουργία της Ευρωπαϊκής Ένωσης δεσμεύουν το Ηνωμένο Βασίλειο και την Ιρλανδία ως χωριστά συμβαλλόμενα μέρη και όχι ως μέρη της Ευρωπαϊκής Ένωσης, εκτός αν η Ευρωπαϊκή Ένωση από κοινού με το Ηνωμένο Βασίλειο και/ή την Ιρλανδία έχουν ομού κοινοποιήσει στη Δημοκρατία των Φιλιππινών ότι το Ηνωμένο Βασίλειο ή η Ιρλανδία δεσμεύονται ως μέρη της Ευρωπαϊκής Ένωσης σύμφωνα με το πρωτόκολλο (αριθ. 21) για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης. Αν το Ηνωμένο Βασίλειο και/ή η Ιρλανδία παύσουν να δεσμεύονται ως μέρη της Ευρωπαϊκής Ένωσης σύμφωνα με το άρθρο 4α του πρωτοκόλλου (αριθ. 21), η Ευρωπαϊκή Ένωση από κοινού με το Ηνωμένο Βασίλειο και/ή την Ιρλανδία οφείλουν να ενημερώσουν αμέσως τη Δημοκρατία των Φιλιππινών για κάθε αλλαγή της θέσης τους· στην περίπτωση αυτή, θα εξακολουθούν να δεσμεύονται από τις διατάξεις της συμφωνίας ιδίω ονόματι. Το αυτό ισχύει και για τη Δανία σύμφωνα με το πρωτόκολλο (αριθ. 22) σχετικά με τη θέση της Δανίας, το οποίο προσαρτάται στις εν λόγω Συνθήκες. (3) Όταν το Ηνωμένο Βασίλειο και/ή η Ιρλανδία δεν έχουν παράσχει την κοινοποίηση την απαιτούμενη κατά το άρθρο 3 του πρωτοκόλλου (αριθ. 21) για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, δεν συμμετέχουν στη θέσπιση, από το Συμβούλιο, της παρούσας απόφασης στον βαθμό που αυτή καλύπτει διατάξεις βάσει του τρίτου μέρους, τίτλος V της Συνθήκης για τη λειτουργία της Ευρωπαϊκής Ένωσης. Το αυτό ισχύει και για τη Δανία σύμφωνα με το πρωτόκολλο (αριθ. 22) σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης. (4) Η συμφωνία θα πρέπει να υπογραφεί, με την επιφύλαξη της σύναψής της σε μεταγενέστερο στάδιο, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Επιτρέπεται εξ ονόματος της Ένωσης η υπογραφή της συμφωνίας-πλαισίου εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας των Φιλιππινών, αφετέρου, με την επιφύλαξη της σύναψης της εν λόγω συμφωνίας (1). Άρθρο 2 Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης. Άρθρο 3 Η παρούσα απόφαση αρχίζει να ισχύει την επομένη της έκδοσής της. Βρυξέλλες, 14 Μαΐου 2012.

Διεθνείς συμφωνίες

ΔΙΕΘΝΕΙΣ ΣΧΕΣΕΙΣ


ΚΑΝΟΝΙΣΜΌΣ (ΕΕ) αριθ. 606/2010 ΤΗΣ ΕΠΙΤΡΟΠΉΣ της 9ης Ιουλίου 2010 με τον οποίο εγκρίνεται απλουστευμένο εργαλείο που εκπονήθηκε από τον Ευρωπαϊκό Οργανισμό για την Ασφάλεια της Αεροναυτιλίας (Eurocontrol) για τον υπολογισμό της κατανάλωσης καυσίμου από φορείς εκμετάλλευσης αεροσκαφών με χαμηλά επίπεδα εκπομπών (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (1), και ιδίως το άρθρο 14 παράγραφος 1, Εκτιμώντας τα ακόλουθα: (1) Η πλήρης, συνεπής, διαφανής και επακριβής παρακολούθηση και υποβολή εκθέσεων σχετικά με τις εκπομπές αερίων θερμοκηπίου κατ’ εφαρμογή των κατευθυντήριων γραμμών που ορίζονται στην απόφαση 2007/589/ΕΚ της Επιτροπής, της 18ης Ιουλίου 2007, περί θεσπίσεως κατευθυντήριων γραμμών για την παρακολούθηση και την υποβολή εκθέσεων σχετικά με τις εκπομπές αερίων θερμοκηπίου κατ’ εφαρμογή της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου (2), είναι θεμελιώδους σημασίας για την αποτελεσματική λειτουργία του μηχανισμού εμπορίας δικαιωμάτων εκπομπής αερίων θερμοκηπίου, που θεσπίστηκε με την οδηγία 2003/87/ΕΚ. (2) Δυνάμει του άρθρου 14 παράγραφος 3 της οδηγίας 2003/87/ΕΚ, κάθε φορέας εκμετάλλευσης αεροσκάφους οφείλει από την 1η Ιανουαρίου 2010 να παρακολουθεί και να υποβάλλει έκθεση, για κάθε ημερολογιακό έτος, σχετικά με την ποσότητα διοξειδίου του άνθρακα που εκπέμπεται κατά τις πτήσεις που εκμεταλλεύεται, σύμφωνα με τις κατευθυντήριες γραμμές που θεσπίστηκαν με την απόφαση 2007/589/ΕΚ. (3) Κάθε φορέας εκμετάλλευσης αεροσκάφους οφείλει να καταρτίζει και να υποβάλλει στο εντεταλμένο κράτος μέλος σχέδιο παρακολούθησης, στο οποίο να καθορίζονται τα μέτρα που προτίθεται να εφαρμόσει για την παρακολούθηση και την αναφορά των εκπομπών του και οι αρμόδιες αρχές του εντεταλμένου κράτους μέλους πρέπει να εγκρίνουν τα εν λόγω σχέδια παρακολούθησης σύμφωνα με τις κατευθυντήριες γραμμές που θεσπίστηκαν με την απόφαση 2007/589/ΕΚ. (4) Ο διοικητικός φόρτος για ορισμένους φορείς εκμετάλλευσης αεροσκαφών που εκτελούν περιορισμένο αριθμό πτήσεων ανά έτος ή με χαμηλά επίπεδα εκπομπών διοξειδίου του άνθρακα μειώνεται σύμφωνα με το παράρτημα XIV μέρος 4 της απόφασης 2007/589/ΕΚ, όπου προβλέπεται απλουστευμένη διαδικασία για την εκτίμηση της κατανάλωσης καυσίμων των αεροσκαφών που εκμεταλλεύονται, με τη χρήση των εργαλείων που εφαρμόζει ο Ευρωπαϊκός Οργανισμός για την Ασφάλεια της Αεροναυτιλίας (Eurocontrol) ή άλλος συναφής οργανισμός, τα οποία καθιστούν δυνατή την επεξεργασία όλων των σχετικών πληροφοριών αεροπορικής κίνησης όπως αυτές που διαθέτει ο Eurocontrol. Τα εφαρμοζόμενα εργαλεία χρησιμοποιούνται μόνον εφόσον εγκριθούν από την Επιτροπή. (5) Ο Eurocontrol έχει εκπονήσει και τεκμηριώσει απλουστευμένο εργαλείο εκτίμησης της κατανάλωσης καυσίμου και των εκπομπών διοξειδίου του άνθρακα για συγκεκριμένες πτήσεις μεταξύ αεροδρομίων. Το εργαλείο αυτό χρησιμοποιεί το πραγματικό μήκος διαδρομής κάθε πτήσης, με βάση τις πληρέστερες τρέχουσες διαθέσιμες πληροφορίες αεροπορικής κίνησης και επιχειρησιακές πληροφορίες, και καλύπτει την κατανάλωση καυσίμου σε όλες τις φάσεις κάθε πτήσης - κατά την παραμονή στην πύλη επιβίβασης, την τροχοδρόμηση, την προσγείωση, την απογείωση και την πλεύση - καθώς και κατά τις φάσεις διαχείρισης της εναέριας κυκλοφορίας. Το εργαλείο χρησιμοποιεί στατιστικά αξιόπιστους συντελεστές κατανάλωσης καυσίμων για τους σημαντικότερους τύπους αεροσκαφών, καθώς και γενικότερη προσέγγιση για άλλους τύπους αεροσκαφών, για τους οποίους καθορίζει συντελεστές κατανάλωσης καυσίμων συναρτήσει της μέγιστης μάζας απογείωσης του αεροσκάφους, με αποτέλεσμα αποδεκτά επίπεδα αβεβαιότητας. (6) Το εργαλείο αυτό πληροί τις απαιτήσεις των κατευθυντήριων γραμμών που θεσπίστηκαν με την απόφαση 2007/589/ΕΚ όσον αφορά την υιοθέτηση προσέγγισης που να βασίζεται σε συγκεκριμένες πτήσεις, στο πραγματικό μήκος διαδρομής και σε στατιστικά ορθούς συσχετισμούς κατανάλωσης καυσίμων. Επομένως, είναι σκόπιμο το εργαλείο αυτό να είναι διαθέσιμο και να εγκριθεί προς χρήση από τους οικείους φορείς εκμετάλλευσης αεροσκαφών, ώστε να μπορούν να εκπληρώνουν τις οικείες υποχρεώσεις παρακολούθησης και υποβολής εκθέσεων με λιγότερο διοικητικό φόρτο. (7) Φορέας εκμετάλλευσης αεροσκαφών ενδέχεται, για λόγους που εκφεύγουν από τον έλεγχό του, να μην είναι σε θέση να παρακολουθεί την πραγματική κατανάλωση καυσίμων σε συγκεκριμένη πτήση. Υπό τις συνθήκες αυτές και ελλείψει άλλων τρόπων για τον προσδιορισμό της πραγματικής κατανάλωσης καυσίμου, κρίνεται σκόπιμο το εργαλείο εκτίμησης της κατανάλωσης καυσίμου από τους αερομεταφορείς με χαμηλά επίπεδα εκπομπών να διατίθεται προς χρήση και από άλλους φορείς εκμετάλλευσης αεροσκαφών για τον προσδιορισμό της κατανάλωσης καυσίμου σε συγκεκριμένες κατηγορίες πτήσεων για τις οποίες δεν υπάρχουν δεδομένα κατανάλωσης καυσίμου. (8) Δυνάμει του παραρτήματος XIV μέρος 6 της απόφασης 2007/589/ΕΚ, κάθε φορέας εκμετάλλευσης αεροσκαφών ο οποίος χρησιμοποιεί εργαλείο εκτίμησης της κατανάλωσης καυσίμου οφείλει να περιλαμβάνει στο σχέδιο παρακολούθησης που διαβιβάζει στοιχεία που αποδεικνύουν ότι πληρούνται οι προϋποθέσεις που έχουν καθορισθεί για αερομεταφορείς με χαμηλά επίπεδα εκπομπών, καθώς και επιβεβαίωση και περιγραφή του εργαλείου που χρησιμοποιεί. (9) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κλιματική αλλαγή, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το εργαλείο για την εκτίμηση της κατανάλωσης καυσίμου που εκπόνησε και προσφέρει προς χρήση ο Ευρωπαϊκός Οργανισμός για την Ασφάλεια της Αεροναυτιλίας (Eurocontrol) (3) εγκρίνεται για να χρησιμοποιείται από: 1. τους αερομεταφορείς με χαμηλά επίπεδα εκπομπών προς εκπλήρωση των υποχρεώσεων παρακολούθησης και υποβολής εκθέσεων που υπέχουν βάσει του άρθρου 14 παράγραφος 3 της οδηγίας 2003/87/ΕΚ και του παραρτήματος XIV μέρος 4 της απόφασης 2007/589/ΕΚ· 2. όλους τους φορείς εκμετάλλευσης αεροσκαφών σύμφωνα με το παράρτημα XIV μέρος 5 της απόφασης 2007/589/ΕΚ προκειμένου να εκτιμούν την κατανάλωση καυσίμου στις συγκεκριμένες κατηγορίες πτήσεων που υπάγονται στο παράρτημα Ι της οδηγίας 2003/87/ΕΚ, όταν δεν υπάρχουν τα δεδομένα που είναι απαραίτητα για τον υπολογισμό των εκπομπών εξαιτίας συνθηκών μη καταλογιζόμενων στον αερομεταφορέα και δεν είναι δυνατόν να υπολογισθούν με άλλη μέθοδο που καθορίζεται στο σχέδιο παρακολούθησης. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 9 Ιουλίου 2010.

Ευρωπαϊκοί Οργανισμοί

Διεθείς οργανισμοί

ΔΙΕΘΝΕΙΣ ΣΧΕΣΕΙΣ

Ενεργειακή πολιτική


ΚΑΝΟΝΙΣΜΌΣ (ΕΕ) αριθ. 596/2012 ΤΗΣ ΕΠΙΤΡΟΠΉΣ της 5ης Ιουλίου 2012 για την έναρξη έρευνας όσον αφορά την πιθανή καταστρατήγηση των μέτρων αντιντάμπινγκ που επιβλήθηκαν με τον εκτελεστικό κανονισμό (ΕΚ) αριθ. 467/2010 του Συμβουλίου στις εισαγωγές πυριτίου, καταγωγής Λαϊκής Δημοκρατίας της Κίνας, από εισαγωγές πυριτίου που αποστέλλονται από την Ταϊβάν, ανεξάρτητα από το εάν δηλώνονται ως καταγωγής Ταϊβάν ή όχι, και για την υπαγωγή των εν λόγω εισαγωγών σε καταγραφή Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 13 παράγραφος 3 και το άρθρο 14 παράγραφος 5, Ύστερα από διαβούλευση με τη συμβουλευτική επιτροπή, σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού, Εκτιμώντας τα ακόλουθα: A. ΑΙΤΗΣΗ (1) Η Ευρωπαϊκή Επιτροπή («η Επιτροπή») έλαβε αίτηση σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού για να διερευνήσει την πιθανή καταστρατήγηση των μέτρων αντιντάμπινγκ που έχουν επιβληθεί στις εισαγωγές πυριτίου καταγωγής Λαϊκής Δημοκρατίας της Κίνας, και για να επιβάλει την υποβολή σε καταγραφή των εισαγωγών πυριτίου που αποστέλλονται από την Ταϊβάν, ανεξάρτητα από το εάν δηλώνονται ως καταγωγής Ταϊβάν ή όχι. (2) Η αίτηση υποβλήθηκε στις 15 Μαΐου 2012 από την Euroalliages (Επιτροπή σύνδεσης της βιομηχανίας σιδηροκράματος) («ο αιτών») εξ ονόματος των παραγωγών που αντιπροσωπεύουν μείζον ποσοστό, συγκεκριμένα το 100%, της ενωσιακής παραγωγής πυριτίου. Β. ΠΡΟΪΟΝ (3) Το προϊόν το οποίο αφορά η πιθανή καταστρατήγηση είναι το πυριτιούχο μέταλλο καταγωγής ΛΔΚ, που υπάγεται επί του παρόντος στον κωδικό ΣΟ 2804 69 00 (περιεκτικότητα σε πυρίτιο μικρότερη από 99,99% κατά βάρος) («το οικείο προϊόν»). Απλά και μόνον λόγω της τρέχουσας κατάταξης που καθορίζεται στη Συνδυασμένη Ονοματολογία, θα πρέπει να αναφέρεται ως «πυρίτιο». Το πυρίτιο με μεγαλύτερο βαθμό καθαρότητας, που περιέχει κατά βάρος τουλάχιστον 99,99% πυριτίου και χρησιμοποιείται κυρίως στη βιομηχανία παραγωγής ηλεκτρονικών ημιαγωγών, εμπίπτει σε διαφορετικό κωδικό ΣΟ και δεν καλύπτεται από την παρούσα διαδικασία. (4) Το προϊόν που αποτελεί αντικείμενο της έρευνας είναι το ίδιο με εκείνο που αναφέρεται στην προηγούμενη αιτιολογική σκέψη, αλλά αποστέλλεται από την Ταϊβάν, είτε δηλώνεται ως καταγωγής Ταϊβάν είτε όχι, και σήμερα υπάγεται στον ίδιο κωδικό ΣΟ με το οικείο προϊόν («το προϊόν που αποτελεί αντικείμενο της έρευνας»). Γ. ΙΣΧΥΟΝΤΑ ΜΕΤΡΑ (5) Τα μέτρα που ισχύουν επί του παρόντος και που πιθανώς καταστρατηγούνται συνίστανται σε μέτρα αντιντάμπινγκ που έχουν επιβληθεί με τον εκτελεστικό κανονισμό (ΕΕ) αριθ. 467/2010 του Συμβουλίου (2) για την επιβολή οριστικού δασμού αντιντάμπινγκ στις εισαγωγές πυριτίου καταγωγής Λαϊκής Δημοκρατίας της Κίνας, όπως επεκτείνεται στις εισαγωγές πυριτίου που αποστέλλονται από τη Δημοκρατία της Κορέας, είτε δηλώνονται ως καταγωγής Δημοκρατίας της Κορέας είτε όχι, κατόπιν επανεξέτασης ενόψει της λήξης των μέτρων σύμφωνα με το άρθρο 11 παράγραφος 2 και κατόπιν μερικής ενδιάμεσης επανεξέτασης σύμφωνα με το άρθρο 11 παράγραφος 3 του κανονισμού (ΕΚ) αριθ. 1225/2009. (6) Διεξήχθη επίσης έρευνα κατά της καταστρατήγησης όσον αφορά τις εισαγωγές πυριτίου την περίοδο 2006-2007, η οποία οδήγησε στον κανονισμό (ΕΚ) αριθ. 42/2007 του Συμβουλίου (3) για επέκταση του οριστικού δασμού αντιντάμπινγκ που επιβλήθηκε με τον κανονισμό (ΕΚ) αριθ. 398/2004 στις εισαγωγές πυριτίου καταγωγής Λαϊκής Δημοκρατίας της Κίνας, στις εισαγωγές πυριτίου που αποστέλλεται από τη Δημοκρατία της Κορέας, είτε δηλώνεται ως καταγωγής Δημοκρατίας της Κορέας είτε όχι. Δ. ΑΙΤΙΟΛΟΓΗΣΗ (7) Η αίτηση περιέχει επαρκείς εκ πρώτης όψεως αποδείξεις, ότι τα μέτρα αντιντάμπινγκ που εφαρμόζονται στις εισαγωγές πυριτίου καταγωγής Λαϊκής Δημοκρατίας της Κίνας αποτελούν αντικείμενο καταστρατήγησης με μεταφόρτωση του πυριτίου μέσω της Ταϊβάν. (8) Τα αποδεικτικά εκ πρώτης όψεως στοιχεία που έχει στη διάθεσή της η Επιτροπή έχουν ως εξής: (9) Παρατηρήθηκε σημαντική μεταβολή του τρόπου διεξαγωγής των εμπορικών συναλλαγών που αφορούν τις εξαγωγές από τη Λαϊκή Δημοκρατία της Κίνας και την Ταϊβάν στην Ένωση που πραγματοποιήθηκαν μετά την επιβολή μέτρων στο οικείο προϊόν, για την οποία δεν υπάρχει επαρκής λόγος ή αιτιολόγηση άλλη εκτός της επιβολής του δασμού. (10) Η μεταβολή φαίνεται ότι οφείλεται στη μεταφόρτωση του πυριτίου καταγωγής Λαϊκής Δημοκρατίας της Κίνας, μέσω της Ταϊβάν, για την Ένωση. (11) Επιπλέον, τα αποδεικτικά στοιχεία δείχνουν ότι οι επανορθωτικές συνέπειες των ισχυόντων μέτρων αντιντάμπινγκ για το οικείο προϊόν υπονομεύονται τόσο ως προς τις ποσότητες όσο και ως προς τις τιμές. Σημαντικής ποσότητας εισαγωγές του προϊόντος που αποτελεί αντικείμενο της έρευνας φαίνεται να έχουν αντικαταστήσει τις εισαγωγές του οικείου προϊόντος. Επιπροσθέτως, υπάρχουν επαρκή στοιχεία που αποδεικνύουν ότι οι εισαγωγές του προϊόντος που αποτελεί αντικείμενο της έρευνας πραγματοποιούνται σε τιμές πολύ χαμηλότερες της μη ζημιογόνου τιμής που καθορίστηκε στην έρευνα και η οποία οδήγησε στα ισχύοντα μέτρα, αναπροσαρμοσμένες με βάση την αύξηση του κόστους των πρώτων υλών. (12) Τέλος, η Επιτροπή διαθέτει επαρκή εκ πρώτης όψεως αποδεικτικά στοιχεία σύμφωνα με τα οποία οι τιμές του προϊόντος που αποτελεί αντικείμενο της έρευνας αποτελούν αντικείμενο ντάμπινγκ σε σχέση με την κανονική τιμή που είχε καθοριστεί προηγουμένως για το οικείο προϊόν, αναπροσαρμοσμένες με βάση την αύξηση του κόστους των πρώτων υλών. (13) Εάν, κατά τη διάρκεια της έρευνας, διαπιστωθούν και άλλες πρακτικές καταστρατήγησης μέσω Ταϊβάν που καλύπτονται από το άρθρο 13 του βασικού κανονισμού, εκτός από τη μεταφόρτωση, η έρευνα μπορεί να καλύψει και αυτές τις πρακτικές. Ε. ΔΙΑΔΙΚΑΣΙΑ (14) Βάσει των ανωτέρω, η Επιτροπή κατέληξε στο συμπέρασμα ότι υπάρχουν επαρκή αποδεικτικά στοιχεία που δικαιολογούν την έναρξη έρευνας, δυνάμει του άρθρου 13 του βασικού κανονισμού, και την υπαγωγή σε καταγραφή, σύμφωνα με το άρθρο 14 παράγραφος 5 του βασικού κανονισμού, των εισαγωγών του προϊόντος που αποτελεί αντικείμενο της έρευνας, είτε δηλώνονται ως καταγωγής Ταϊβάν είτε όχι. α) Ερωτηματολόγια (15) Προκειμένου να λάβει τις πληροφορίες που κρίνει απαραίτητες για την έρευνά της, η Επιτροπή θα αποστείλει ερωτηματολόγια στους γνωστούς εξαγωγείς/παραγωγούς και στις γνωστές ενώσεις εξαγωγέων/παραγωγών στην Ταϊβάν, στους γνωστούς εξαγωγείς/παραγωγούς και στις γνωστές ενώσεις εξαγωγέων/παραγωγών στη Λαϊκή Δημοκρατία της Κίνας, στους γνωστούς εισαγωγείς και στις γνωστές ενώσεις εισαγωγέων στην Ένωση και στις αρχές της Λαϊκής Δημοκρατίας της Κίνας και της Ταϊβάν. Ενδεχομένως, κατά περίπτωση, μπορούν να ζητηθούν πληροφορίες και από τον ενωσιακό κλάδο παραγωγής. (16) Σε κάθε περίπτωση, όλα τα ενδιαφερόμενα μέρη θα πρέπει να επικοινωνήσουν με την Επιτροπή το συντομότερο δυνατό, και το αργότερο εντός της προθεσμίας που ορίζεται στο άρθρο 3 του παρόντος κανονισμού, και να ζητήσουν ερωτηματολόγιο εντός της προθεσμίας που ορίζεται στο άρθρο 3 παράγραφος 1 του παρόντος κανονισμού, δεδομένου ότι η προθεσμία που καθορίζεται στο άρθρο 3 παράγραφος 2 του παρόντος κανονισμού ισχύει για όλα τα ενδιαφερόμενα μέρη. (17) Οι αρχές της Λαϊκής Δημοκρατίας της Κίνας και της Ταϊβάν θα ενημερωθούν για την έναρξη της έρευνας. β) Συγκέντρωση πληροφοριών και διεξαγωγή ακροάσεων (18) Όλα τα ενδιαφερόμενα μέρη καλούνται να γνωστοποιήσουν τις απόψεις τους γραπτώς και να υποβάλουν αποδεικτικά στοιχεία. Επιπλέον, η Επιτροπή μπορεί να δεχτεί σε ακρόαση τα ενδιαφερόμενα μέρη, εφόσον υποβάλουν αίτηση γραπτώς και αποδείξουν ότι υπάρχουν ιδιαίτεροι λόγοι για τους οποίους θα πρέπει να γίνουν δεκτά σε ακρόαση. γ) Απαλλαγή από την υποχρέωση καταγραφής εισαγωγών ή από τα μέτρα (19) Σύμφωνα με το άρθρο 13 παράγραφος 4 του βασικού κανονισμού, οι εισαγωγές του προϊόντος που αποτελεί αντικείμενο της έρευνας μπορούν να απαλλαγούν από την υποχρέωση καταγραφής ή από τα μέτρα, εάν η εισαγωγή δεν συνιστά καταστρατήγηση. (20) Επειδή η πιθανή καταστρατήγηση πραγματοποιείται εκτός της Ένωσης, είναι δυνατόν να χορηγηθούν απαλλαγές, σύμφωνα με το άρθρο 13 παράγραφος 4 του βασικού κανονισμού, σε παραγωγούς πυριτίου στην Ταϊβάν που είναι σε θέση να αποδείξουν ότι δεν συνδέονται (4) με κανέναν παραγωγό που υπόκειται στα μέτρα (5) και που διαπιστώνεται ότι δεν εμπλέκονται σε πρακτικές καταστρατήγησης όπως αυτές ορίζονται στο άρθρο 13 παράγραφοι 1 και 2 του βασικού κανονισμού. Οι παραγωγοί που επιθυμούν να τύχουν απαλλαγής θα πρέπει να υποβάλουν αίτηση δεόντως τεκμηριωμένη με αποδεικτικά στοιχεία εντός της προθεσμίας που καθορίζεται στο άρθρο 3 παράγραφος 3 του παρόντος κανονισμού. ΣΤ. ΚΑΤΑΓΡΑΦΗ (21) Σύμφωνα με το άρθρο 14 παράγραφος 5 του βασικού κανονισμού, οι εισαγωγές του προϊόντος που αποτελεί αντικείμενο της έρευνας θα πρέπει να υποβάλλονται σε καταγραφή, ούτως ώστε να διασφαλίζεται ότι, σε περίπτωση που επιβεβαιωθεί η καταστρατήγηση, θα είναι δυνατή η επιβολή δασμών αντιντάμπινγκ κατάλληλου ύψους, από την ημερομηνία επιβολής της υποχρέωσης καταγραφής των εν λόγω εισαγωγών που αποστέλλονται από την Ταϊβάν. Ζ. ΠΡΟΘΕΣΜΙΑ (22) Για λόγους χρηστής διαχείρισης, θα πρέπει να καθοριστούν προθεσμίες εντός των οποίων: - τα ενδιαφερόμενα μέρη μπορούν να αναγγελθούν στην Επιτροπή, να γνωστοποιήσουν γραπτώς τις απόψεις τους και να υποβάλουν απαντήσεις στο ερωτηματολόγιο ή τυχόν άλλα στοιχεία, προκειμένου αυτά να ληφθούν υπόψη κατά την έρευνα, - οι παραγωγοί στην Ταϊλάνδη δύνανται να ζητήσουν απαλλαγή από την καταγραφή των εισαγωγών ή των μέτρων, - τα ενδιαφερόμενα μέρη μπορούν να υποβάλουν γραπτή αίτηση για να γίνουν δεκτά σε ακρόαση από την Επιτροπή. (23) Εφιστάται η προσοχή στο γεγονός ότι η άσκηση των περισσότερων διαδικαστικών δικαιωμάτων που αναφέρονται στον βασικό κανονισμό εξαρτάται από το κατά πόσον το μέρος αναγγέλλεται εντός της προθεσμίας που ορίζεται στο άρθρο 3 του παρόντος κανονισμού. Η. ΑΡΝΗΣΗ ΣΥΝΕΡΓΑΣΙΑΣ (24) Όταν ένα ενδιαφερόμενο μέρος αρνείται την πρόσβαση στις απαραίτητες πληροφορίες ή δεν τις παρέχει εντός των προβλεπόμενων προθεσμιών ή παρεμποδίζει σημαντικά την έρευνα, μπορεί να συνάγονται συμπεράσματα, θετικά ή αρνητικά, με βάση τα διαθέσιμα πραγματικά στοιχεία, όπως προβλέπεται στο άρθρο 18 του βασικού κανονισμού. (25) Όταν διαπιστώνεται ότι ένα ενδιαφερόμενο μέρος έχει προσκομίσει ψευδή ή παραπλανητικά στοιχεία, τα εν λόγω στοιχεία δεν λαμβάνονται υπόψη και είναι δυνατό να χρησιμοποιηθούν τα διαθέσιμα πραγματικά στοιχεία. (26) Αν ένα ενδιαφερόμενο μέρος αρνείται να συνεργαστεί ή συνεργάζεται μεν, αλλά μόνο εν μέρει, οπότε τα συμπεράσματα βασίζονται στα διαθέσιμα πραγματικά στοιχεία σύμφωνα με το άρθρο 18 του βασικού κανονισμού, το αποτέλεσμα ενδέχεται να είναι λιγότερο ευνοϊκό για το εν λόγω μέρος απ’ ό,τι θα ήταν αν είχε συνεργαστεί. Θ. ΧΡΟΝΟΔΙΑΓΡΑΜΜΑ ΤΗΣ ΕΡΕΥΝΑΣ (27) Η έρευνα θα ολοκληρωθεί, δυνάμει του άρθρου 13 παράγραφος 3 του βασικού κανονισμού, εντός εννέα μηνών από την ημερομηνία δημοσίευσης του παρόντος κανονισμού στην Επίσημη Εφημερίδα της Ευρωπαϊκής Ένωσης. Ι. ΕΠΕΞΕΡΓΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ (28) Σημειώνεται ότι οποιαδήποτε δεδομένα προσωπικού χαρακτήρα συγκεντρωθούν σε αυτή την έρευνα θα αντιμετωπιστούν σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (6). ΙΑ. ΣΥΜΒΟΥΛΟΣ ΑΚΡΟΑΣΕΩΝ (29) Τα ενδιαφερόμενα μέρη μπορεί να ζητήσουν την παρέμβαση του συμβούλου ακροάσεων της Γενικής Διεύθυνσης Εμπορίου. Ο σύμβουλος ακροάσεων ενεργεί ως μεσάζων μεταξύ των ενδιαφερόμενων μερών και των υπηρεσιών ερευνών της Επιτροπής. Ο σύμβουλος ακροάσεων εξετάζει τις αιτήσεις πρόσβασης στο αρχείο, τις διαφορές σχετικά με τον εμπιστευτικό χαρακτήρα των εγγράφων, τις αιτήσεις για παράταση προθεσμιών και τις αιτήσεις για ακροάσεις τρίτων μερών. Ο σύμβουλος ακροάσεων μπορεί να διοργανώσει ακρόαση με ένα επιμέρους ενδιαφερόμενο μέρος και να μεσολαβήσει ώστε να εξασφαλιστεί για τα ενδιαφερόμενα μέρη η πλήρης άσκηση του δικαιώματος υπεράσπισής τους. (30) Μια αίτηση ακρόασης με τον σύμβουλο ακροάσεων θα πρέπει να υποβάλλεται γραπτώς και να εξηγούνται οι λόγοι υποβολής της. Ο σύμβουλος ακροάσεων θα παρέχει επίσης ευκαιρίες για ακρόαση των μερών ώστε να καταστεί δυνατή η παρουσίαση διαφορετικών απόψεων και η προβολή επιχειρημάτων προς αντίκρουση των ισχυρισμών της άλλης πλευράς. (31) Για περισσότερες πληροφορίες και στοιχεία επικοινωνίας, τα ενδιαφερόμενα μέρη μπορούν να ανατρέξουν στις ιστοσελίδες του συμβούλου ακροάσεων στον δικτυακό τόπο της Γενικής Διεύθυνσης Εμπορίου: http://ec.europa.eu/trade/tackling-unfair-trade/hearing-officer/index_en.htm. ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Αρχίζει έρευνα δυνάμει του άρθρου 13 παράγραφος 3 του κανονισμού (ΕΚ) αριθ. 1225/2009, για να καθοριστεί αν οι εισαγωγές στην Ένωση πυριτίου (περιεκτικότητα σε πυρίτιο μικρότερη από 99,99% κατά βάρος), που αποστέλλονται από την Ταϊβάν, είτε δηλώνονται ως καταγωγής Ταϊβάν είτε όχι, και εμπίπτουν επί του παρόντος στον κωδικό ΣΟ ex 2804 69 00 (κωδικός TARIC 2804690020), καταστρατηγούν τα μέτρα που επιβλήθηκαν με τον κανονισμό (ΕΕ) αριθ. 467/2010. Άρθρο 2 Οι τελωνειακές αρχές καλούνται, δυνάμει του άρθρου 13 παράγραφος 3 και του άρθρου 14 παράγραφος 5 του κανονισμού (ΕΚ) αριθ. 1225/2009, να λάβουν τα κατάλληλα μέτρα για την καταγραφή των εισαγωγών στην Ένωση που προσδιορίζονται στο άρθρο 1 του παρόντος κανονισμού. Η καταγραφή λήγει εννέα μήνες μετά την ημερομηνία έναρξης ισχύος του παρόντος κανονισμού. Η Επιτροπή μπορεί να ζητήσει, με κανονισμό, από τις τελωνειακές αρχές να παύσουν την καταγραφή όσον αφορά τις εισαγωγές στην Ένωση προϊόντων που κατασκευάζονται από παραγωγούς οι οποίοι ζήτησαν απαλλαγή από την καταγραφή και πληρούν τις προϋποθέσεις χορήγησης απαλλαγής. Άρθρο 3 1. Τα ερωτηματολόγια πρέπει να ζητηθούν από την Επιτροπή εντός 15 ημερών από τη δημοσίευση του παρόντος κανονισμού στην Επίσημη Εφημερίδα της Ευρωπαϊκής Ένωσης. 2. Τα ενδιαφερόμενα μέρη, προκειμένου να ληφθούν υπόψη οι παρατηρήσεις τους κατά την έρευνα, οφείλουν να αναγγελθούν επικοινωνώντας με την Επιτροπή, να κοινοποιήσουν τις απόψεις τους γραπτώς και να απαντήσουν στο ερωτηματολόγιο ή να υποβάλουν τυχόν άλλες πληροφορίες, εντός 37 ημερών από την ημερομηνία δημοσίευσης του παρόντος κανονισμού στην Επίσημη Εφημερίδα της Ευρωπαϊκής Ένωσης, εκτός αν προσδιορίζεται διαφορετικά. 3. Οι παραγωγοί στην Ταϊβάν που ζητούν να απαλλαγούν από την υποχρέωση καταγραφής των εισαγωγών ή των μέτρων οφείλουν να υποβάλουν αίτηση συνοδευόμενη από τα κατάλληλα αποδεικτικά στοιχεία εντός της ίδιας προθεσμίας των 37 ημερών. 4. Τα ενδιαφερόμενα μέρη μπορούν επίσης να ζητήσουν, εντός της ιδίας προθεσμίας των 37 ημερών, να γίνουν δεκτά σε ακρόαση από την Επιτροπή. 5. Τα ενδιαφερόμενα μέρη καλούνται να υποβάλουν όλες τις παρατηρήσεις και τα αιτήματά τους σε ηλεκτρονική μορφή (τις παρατηρήσεις μη εμπιστευτικού χαρακτήρα μέσω ηλεκτρονικού ταχυδρομείου και τις παρατηρήσεις εμπιστευτικού χαρακτήρα σε CD-R/DVD) και πρέπει να αναφέρουν την επωνυμία τους, την ταχυδρομική τους διεύθυνση, τη διεύθυνση ηλεκτρονικού ταχυδρομείου τους, καθώς και τους αριθμούς τους τηλεφώνου και φαξ. Ωστόσο, κάθε εξουσιοδότηση και υπογεγραμμένο πιστοποιητικό που συνοδεύει απαντήσεις σε ερωτηματολόγια ή επικαιροποιήσεις τους πρέπει να υποβάλλεται σε χαρτί, δηλ. με το ταχυδρομείο ή με επίδοση στη διεύθυνση που ακολουθεί. Εάν ένα ενδιαφερόμενο μέρος δεν μπορεί να υποβάλει τις παρατηρήσεις και τις αιτήσεις του σε ηλεκτρονική μορφή, πρέπει να ενημερώσει αμέσως την Επιτροπή, βάσει του άρθρου 18 παράγραφος 2 του βασικού κανονισμού. Για περαιτέρω πληροφορίες σχετικά με την αλληλογραφία με την Επιτροπή, τα ενδιαφερόμενα μέρη μπορούν να συμβουλεύονται τη σχετική σελίδα στον δικτυακό τόπο της Γενικής Διεύθυνσης Εμπορίου: http://ec.europa.eu/trade/tackling-unfair-trade/trade-defence. Όλα τα στοιχεία που υποβάλλονται γραπτώς, συμπεριλαμβανομένων των στοιχείων που απαιτούνται από τον παρόντα κανονισμό, οι απαντήσεις στο ερωτηματολόγιο και η αλληλογραφία που παρέχουν τα ενδιαφερόμενα μέρη εμπιστευτικώς πρέπει να φέρουν την ένδειξη «Limited» («περιορισμένης διανομής») (7) και, σύμφωνα με το άρθρο 19 παράγραφος 2 του βασικού κανονισμού, να συνοδεύονται από μη εμπιστευτικού χαρακτήρα περίληψη, η οποία πρέπει να φέρει την ένδειξη «For inspection by interested parties» («για επιθεώρηση από τα ενδιαφερόμενα μέρη»). Διεύθυνση αλληλογραφίας της Επιτροπής: European Commission Directorate-General for Trade Directorate H Office: N105 4/92 1049 Bruxelles/Brussel BELGIQUE/BELGIË Φαξ +32 229 52372 Διεύθυνση ηλεκτρονικού ταχυδρομείου: trade-silicon-circumvention@ec.europa.eu Άρθρο 4 Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 5 Ιουλίου 2012.

Εμπορικές πράξεις

Εμπορική νομοθεσία


ΑΠΌΦΑΣΗ ΤΗΣ ΕΠΙΤΡΟΠΉΣ της 3ης Μαρτίου 2011 για την τροποποίηση της απόφασης 2008/457/ΕΚ, που θεσπίζει τους κανόνες για την εφαρμογή της απόφασης 2007/435/ΕΚ του Συμβουλίου για τη σύσταση του Ευρωπαϊκού Ταμείου Ένταξης Υπηκόων Τρίτων Χωρών, για την περίοδο 2007 έως 2013, ως μέρος του γενικού προγράμματος «Αλληλεγγύη και διαχείριση των μεταναστευτικών ροών», όσον αφορά τα συστήματα διαχείρισης και ελέγχου των κρατών μελών, τους κανόνες για τη διοικητική και χρηματοοικονομική διαχείριση και την επιλεξιμότητα των δαπανών για έργα που συγχρηματοδοτούνται από το Ταμείο [κοινοποιηθείσα υπό τον αριθμό Ε(2011) 1289] (Τα κείμενα στην αγγλική, βουλγαρική, γαλλική, γερμανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα είναι τα μόνα αυθεντικά) (2011/151/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη την απόφαση 2007/435/ΕΚ του Συμβουλίου, της 25ης Ιουνίου 2007, για τη σύσταση του Ευρωπαϊκού Ταμείου Ένταξης Υπηκόων Τρίτων Χωρών, για την περίοδο 2007 έως 2013, ως μέρος του γενικού προγράμματος «Αλληλεγγύη και διαχείριση των μεταναστευτικών ροών» (1), και ιδίως το άρθρο 21 και το άρθρο 33 παράγραφος 4, Εκτιμώντας τα ακόλουθα: (1) Βάσει της πείρας που αποκτήθηκε μετά την έναρξη λειτουργίας του Ευρωπαϊκού Ταμείου Ένταξης Υπηκόων Τρίτων Χωρών, κρίνεται σκόπιμο να αποσαφηνιστούν στην απόφαση 2008/457/ΕΚ της Επιτροπής (2) οι υποχρεώσεις που αφορούν τη διαφάνεια, την ίση μεταχείριση και την αποφυγή διακρίσεων κατά την υλοποίηση έργων. (2) Τα κράτη μέλη υποχρεούνται να υποβάλλουν εκθέσεις σχετικά με την εφαρμογή των ετήσιων προγραμμάτων. Είναι επομένως σκόπιμο να αποσαφηνιστεί ποιες πληροφορίες πρέπει να διαβιβάζουν τα κράτη μέλη. (3) Προκειμένου να μειωθεί ο διοικητικός φόρτος που βαρύνει τα κράτη μέλη και να εξασφαλιστεί μεγαλύτερη ασφάλεια δικαίου, θα πρέπει να απλουστευθούν και να αποσαφηνιστούν οι κανόνες σχετικά με την επιλεξιμότητα των δαπανών δράσης που συγχρηματοδοτούνται από το Ευρωπαϊκό Ταμείο Ένταξης Υπηκόων Τρίτων Χωρών. (4) Οι περισσότερες αλλαγές που θεσπίζει η παρούσα απόφαση θα πρέπει να εφαρμοστούν άμεσα. Δεδομένου, ωστόσο, ότι τα ετήσια προγράμματα του 2009 και του 2010 βρίσκονται σε εξέλιξη, οι αναθεωρημένοι κανόνες σχετικά με την επιλεξιμότητα των δαπανών για ενέργειες συγχρηματοδοτούμενες από το Ευρωπαϊκό Ταμείο Ένταξης των υπηκόων τρίτων χωρών θα πρέπει να αρχίσουν να εφαρμόζονται από το ετήσιο πρόγραμμα του 2011. Θα πρέπει, εντούτοις, υπό ορισμένες προϋποθέσεις, να παρασχεθεί στα κράτη μέλη η δυνατότητα να εφαρμόσουν τους κανόνες αυτούς νωρίτερα. (5) Σύμφωνα με το άρθρο 3 του πρωτοκόλλου για τη θέση του Ηνωμένου Βασιλείου και της Ιρλανδίας, που προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, το Ηνωμένο Βασίλειο δεσμεύεται από τη βασική πράξη και, κατά συνέπεια, από την παρούσα απόφαση. (6) Σύμφωνα με το άρθρο 3 του πρωτοκόλλου για τη θέση του Ηνωμένου Βασιλείου και της Ιρλανδίας, που προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, η Ιρλανδία δεσμεύεται από τη βασική πράξη και, κατά συνέπεια, από την παρούσα απόφαση. (7) Σύμφωνα με τα άρθρα 1 και 2 του πρωτοκόλλου για τη θέση της Δανίας, που προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, η Δανία δεν δεσμεύεται από την παρούσα απόφαση ούτε υπόκειται στην εφαρμογή της. (8) Τα μέτρα που προβλέπονται στη συγκεκριμένη απόφαση συνάδουν με τη γνώμη της κοινής επιτροπής «Αλληλεγγύη και διαχείριση των μεταναστευτικών ροών» που συστάθηκε με την απόφαση αριθ. 574/2007/ΕΚ του Ευρωπαϊκού Κοινοβουλίου και του Συμβουλίου, της 23ης Μαΐου 2007, σχετικά με τη σύσταση του Ταμείου Εξωτερικών Συνόρων για την περίοδο 2007 έως 2013, ως μέρος του γενικού προγράμματος Αλληλεγγύη και διαχείριση των μεταναστευτικών ροών (3). (9) Συνεπώς, η απόφαση 2008/457/ΕΚ θα πρέπει να τροποποιηθεί αναλόγως, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 2008/457/ΕΚ τροποποιείται ως εξής: 1. Στο άρθρο 9 παράγραφος 1, το δεύτερο εδάφιο αντικαθίσταται από το ακόλουθο κείμενο: «Κάθε ουσιώδης αλλαγή στο περιεχόμενο των προσκλήσεων υποβολής προτάσεων δημοσιεύεται επίσης υπό τους ίδιους όρους.». 2. Το άρθρο 11 αντικαθίσταται από το ακόλουθο κείμενο: «Άρθρο 11 Συμβάσεις εφαρμογής Κατά την ανάθεση των συμβάσεων εφαρμογής των σχεδίων, οι κρατικές, περιφερειακές ή τοπικές αρχές, οργανισμοί που διέπονται από το δημόσιο δίκαιο, ενώσεις αποτελούμενες από μία ή περισσότερες από τις αρχές ή από τους οργανισμούς αυτούς που διέπονται από το δημόσιο δίκαιο, ενεργούν σύμφωνα με την εφαρμοστέα ενωσιακή και εθνική νομοθεσία για τις δημόσιες συμβάσεις και τις συναφείς αρχές. Οντότητες πέραν εκείνων που αναφέρονται στην πρώτη παράγραφο αναθέτουν συμβάσεις για την υλοποίηση των σχεδίων αφού τις δημοσιοποιήσουν κατά τον ενδεδειγμένο τρόπο, ώστε να διασφαλίζουν την τήρηση των αρχών της διαφάνειας, της αποφυγής διακρίσεων και της ίσης μεταχείρισης. Η ανάθεση συμβάσεων αξίας χαμηλότερης των 100 000 ευρώ θα είναι δυνατή με την προϋπόθεση ότι η συγκεκριμένη οντότητα έχει ζητήσει τουλάχιστον τρεις προσφορές. Με την επιφύλαξη των εθνικών κανόνων, συμβάσεις αξίας χαμηλότερης των 5 000 ευρώ δεν υπόκεινται σε διαδικαστικές υποχρεώσεις.». 3. Στο άρθρο 21, η παράγραφος 1 αντικαθίσταται από το ακόλουθο κείμενο: «1. Η αρμόδια αρχή γνωστοποιεί με επίσημη επιστολή στην Επιτροπή κάθε ουσιώδη αλλαγή στο σύστημα διαχείρισης και ελέγχου και αποστέλλει στην Επιτροπή αναθεωρημένη περιγραφή του συστήματος διαχείρισης και ελέγχου, το ταχύτερο δυνατόν και το αργότερο κατά τον χρόνο έναρξης ισχύος της εν λόγω αλλαγής.». 4. Στο άρθρο 24, η παράγραφος 3 αντικαθίσταται από το ακόλουθο κείμενο: «3. Οι δημοσιονομικοί πίνακες που συνδέονται με τις εκθέσεις προόδου και τις τελικές εκθέσεις περιλαμβάνουν κατανομή των ποσών κατά προτεραιότητα και κατά ειδική προτεραιότητα, όπως προβλέπεται στις στρατηγικές κατευθυντήριες γραμμές.». 5. Το άρθρο 25 τροποποιείται ως εξής: α) Στην παράγραφο 1 προστίθενται τα ακόλουθα εδάφια: «Τυχόν αλλαγές της στρατηγικής λογιστικού ελέγχου που υποβλήθηκαν σχετικά με το άρθρο 28 παράγραφος 1 στοιχείο γ) της βασικής πράξης και έγιναν δεκτές από την Επιτροπή αποστέλλονται στην Επιτροπή το ταχύτερο δυνατόν. Η αναθεωρημένη στρατηγική λογιστικού ελέγχου θεσπίζεται σύμφωνα με το πρότυπο του παραρτήματος VI, προσδιορίζοντας τις επελθούσες αναθεωρήσεις.». β) Η παράγραφος 2 αντικαθίσταται από το ακόλουθο κείμενο: «2. Με εξαίρεση την περίπτωση κατά την οποία καθένα από τα δύο τελευταία ετήσια προγράμματα που έχουν εγκριθεί από την Επιτροπή αντιστοιχεί σε ετήσια κοινοτική συνεισφορά χαμηλότερη του 1 εκατ. EUR, η ελεγκτική αρχή υποβάλλει ετήσιο πρόγραμμα ελέγχου πριν από τις 15 Φεβρουαρίου κάθε έτους, αρχής γενομένης το 2010. Το πρόγραμμα ελέγχου καταρτίζεται σύμφωνα με το πρότυπο του παραρτήματος VI. Τα κράτη μέλη δεν υποχρεούνται να υποβάλουν εκ νέου τη στρατηγική λογιστικού ελέγχου κατά την υποβολή των ετήσιων προγραμμάτων ελέγχου. Στην περίπτωση συνδυασμένης στρατηγικής ελέγχου, που προβλέπεται στο άρθρο 28 παράγραφος 2 της βασικής πράξης, είναι δυνατή η υποβολή ετήσιου προγράμματος συνδυασμένου ελέγχου.». 6. Το άρθρο 26 αντικαθίσταται από το ακόλουθο κείμενο: «Άρθρο 26 Κατάρτιση εγγράφων από την αρχή πιστοποίησης 1. Η πιστοποίηση σχετικά με την αίτηση δεύτερης πληρωμής προχρηματοδότησης που αναφέρεται στο άρθρο 37 παράγραφος 4 της βασικής πράξης συντάσσεται από την αρχή πιστοποίησης και διαβιβάζεται από την αρμόδια αρχή στην Επιτροπή στο μορφότυπο που αναφέρεται στο παράρτημα VIII. 2. Η πιστοποίηση σχετικά με την αίτηση τελικής πληρωμής που αναφέρεται στο άρθρο 38 παράγραφος 1 στοιχείο α) της βασικής πράξης συντάσσεται από την αρχή πιστοποίησης και διαβιβάζεται από την αρμόδια αρχή στην Επιτροπή στο μορφότυπο που αναφέρεται στο παράρτημα IX.». 7. Το άρθρο 37 αντικαθίσταται από το ακόλουθο κείμενο: «Άρθρο 37 Ηλεκτρονική ανταλλαγή εγγράφων Εκτός από την έντυπη, δεόντως υπογεγραμμένη, μορφή των εγγράφων που αναφέρονται στο κεφάλαιο 3, οι πληροφορίες αποστέλλονται και με ηλεκτρονικά μέσα.». 8. Τα παραρτήματα τροποποιούνται σύμφωνα με το παράρτημα της παρούσας απόφασης. Άρθρο 2 1. Τα σημεία 1 έως 7 του άρθρου 1 και τα σημεία 1 έως 5 του παραρτήματος ισχύουν από την ημερομηνία έκδοσης της παρούσας απόφασης. 2. Το σημείο 6 του παραρτήματος αρχίζει να ισχύει το αργότερο από την εφαρμογή των ετήσιων προγραμμάτων του 2011. 3. Τα κράτη μέλη μπορεί να αποφασίσουν να αρχίσουν να εφαρμόζουν το σημείο 6 του παραρτήματος σχετικά με εν εξελίξει ή μελλοντικά σχέδια από τα ετήσια προγράμματα του 2009 και του 2010 σεβόμενα πλήρως τις αρχές της ίσης μεταχείρισης, της διαφάνειας και της αποφυγής διακρίσεων. Στην περίπτωση αυτή, τα κράτη μέλη εφαρμόζουν στο ακέραιο τους νέους κανόνες όσον αφορά το οικείο έργο και, κατά περίπτωση, τροποποιούν τη συμφωνία επιδότησης. Όσον αφορά μόνο τις δαπάνες τεχνικής βοήθειας, τα κράτη μέλη μπορεί να αποφασίσουν να αρχίσουν να εφαρμόζουν το σημείο 6 του παραρτήματος από το ετήσιο πρόγραμμα του 2008. Άρθρο 3 Η παρούσα απόφαση απευθύνεται στο Βασίλειο του Βελγίου, τη Δημοκρατία της Βουλγαρίας, την Τσεχική Δημοκρατία, την Ομοσπονδιακή Δημοκρατία της Γερμανίας, τη Δημοκρατία της Εσθονίας, την Ιρλανδία, την Ελληνική Δημοκρατία, το Βασίλειο της Ισπανίας, τη Γαλλική Δημοκρατία, την Ιταλική Δημοκρατία, την Κυπριακή Δημοκρατία, τη Δημοκρατία της Λετονίας, τη Δημοκρατία της Λιθουανίας, το Μεγάλο Δουκάτο του Λουξεμβούργου, τη Δημοκρατία της Ουγγαρίας, τη Δημοκρατία της Μάλτας, το Βασίλειο των Κάτω Χωρών, τη Δημοκρατία της Αυστρίας, τη Δημοκρατία της Πολωνίας, την Πορτογαλική Δημοκρατία, τη Ρουμανία, τη Δημοκρατία της Σλοβενίας, τη Σλοβακική Δημοκρατία, τη Δημοκρατία της Φινλανδίας, το Βασίλειο της Σουηδίας και στο Ηνωμένο Βασίλειο της Μεγάλης Βρετανίας και της Βόρειας Ιρλανδίας. Βρυξέλλες, 3 Μαρτίου 2011.

Ιδιωτικό Διεθνές Δίκαιο

Μετανάστευση

Εργατική νομοθεσία

ΑΠΑΣΧΟΛΗΣΗ ΚΑΙ ΣΥΝΘΗΚΕΣ ΕΡΓΑΣΙΑΣ


ΑΠΌΦΑΣΗ ΤΗΣ ΕΠΙΤΡΟΠΉΣ της 30ής Απριλίου 2010 για τροποποίηση της απόφασης 92/216/ΕΟΚ όσον αφορά τη δημοσίευση του καταλόγου των συντονιστικών αρχών για τους αγώνες ιπποειδών [κοινοποιηθείσα υπό τον αριθμό Ε(2010) 2630] (Κείμενο που παρουσιάζει ενδιαφέρον για τον ΕΟΧ) (2010/256/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την οδηγία 90/428/ΕΟΚ του Συμβουλίου, της 26ης Ιουνίου 1990, σχετικά με το εμπόριο ιπποειδών που προορίζονται για αγώνες και με τους όρους συμμετοχής στους αγώνες αυτούς (1), και ιδίως το άρθρο 4 παράγραφος 3, Εκτιμώντας τα ακόλουθα: (1) Η οδηγία 90/428/ΕΟΚ θέτει τους όρους που διέπουν το εμπόριο ιπποειδών που προορίζονται για αγώνες και τους όρους συμμετοχής στους αγώνες αυτούς. Ειδικότερα, το άρθρο 4 παράγραφος 2 προβλέπει τη δυνατότητα για τα κράτη μέλη να επιφυλάσσουν, μέσω των επίσημα αναγνωρισμένων ή εγκεκριμένων για το σκοπό αυτό οργανισμών, ένα ποσοστό του συνολικού ποσού των επάθλων ή κερδών που ενδεχομένως απορρέουν από ορισμένους αγώνες ή τύπους αγώνων που αναφέρονται στο εν λόγω άρθρο, για τη διαφύλαξη, την προώθηση και τη βελτίωση της ιπποτροφίας. (2) Σύμφωνα με το άρθρο 1 παράγραφος 2 της απόφασης 92/216/ΕΟΚ της Επιτροπής, της 26ης Μαρτίου 1992, σχετικά με τη συγκέντρωση δεδομένων όσον αφορά τη συμμετοχή σε αγώνες των ιπποειδών που αναφέρονται στο άρθρο 4 παράγραφος 2 της οδηγίας 90/428/ΕΟΚ του Συμβουλίου (2), κάθε κράτος μέλος ανακοινώνει στην Επιτροπή το όνομα και τη διεύθυνση της συντονιστικής αρχής η οποία ορίζεται για τη συγκέντρωση των απαραίτητων δεδομένων, όσον αφορά τους αγώνες και την κατανομή των πόρων που αναφέρονται στο άρθρο 4 παράγραφος 2 της οδηγίας 90/428/ΕΟΚ, για δημοσίευση από την Επιτροπή. (3) Η οδηγία 2008/73/ΕΚ του Συμβουλίου, της 15ης Ιουλίου 2008, για την απλούστευση των διαδικασιών καταχώρισης και δημοσίευσης πληροφοριών στον κτηνιατρικό και ζωοτεχνικό τομέα (3) τροποποίησε, μεταξύ των άλλων, το άρθρο 4 παράγραφος 2 της οδηγίας 90/428/ΕΟΚ αναθέτοντας στα κράτη μέλη την υποχρέωση να θέτουν στη διάθεση των ενδιαφερομένων τις πληροφορίες που συγκεντρώνουν υπ’ ευθύνη τους. (4) Σύμφωνα με το άρθρο 4 παράγραφος 2 της οδηγίας 90/428/ΕΟΚ, αποτελεί πλέον ευθύνη κάθε κράτους μέλους να πληροφορεί τα άλλα κράτη μέλη και το κοινό σχετικά με τη χρήση των δυνατοτήτων που προβλέπονται στην πρώτη περίπτωση του άρθρου 4 παράγραφος 2 και τα κριτήρια για την κατανομή των χρημάτων που προβλέπονται στη δεύτερη περίπτωση του άρθρου 4 παράγραφος 2 της εν λόγω οδηγίας. (5) Όπως και σε άλλους τομείς της νομοθεσίας της Ευρωπαϊκής Ένωσης, στις περιπτώσεις που εισάχθηκαν διαδικασίες πληροφοριών βασισμένες στο Διαδίκτυο από την οδηγία 2008/73/ΕΚ θεωρείται απαραίτητο για την Επιτροπή να βοηθά τα κράτη μέλη και το κοινό να έχουν πρόσβαση σε τέτοιες πληροφορίες διαθέτοντας ένα δικτυακό τόπο στον οποίο τα κράτη μέλη παρέχουν ένα σύνδεσμο με τον εθνικό δικτυακό τόπο τους. (6) Τα κράτη μέλη πρέπει να διαθέτουν αρκετό χρόνο για να δημιουργήσουν τους εθνικούς δικτυακούς τόπους τους. Συνεπώς, οι τροποποιήσεις που εισάγονται με την παρούσα απόφαση πρέπει να ισχύσουν από την 1η Μαΐου 2010. (7) Η απόφαση 92/216/ΕΟΚ θα πρέπει, ως εκ τούτου, να τροποποιηθεί αναλόγως. (8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης ζωοτεχνικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το άρθρο 1 παράγραφος 2 της απόφασης 92/216/ΕΟΚ αντικαθίσταται από τα ακόλουθα: «2. Κάθε κράτος μέλος ανακοινώνει στην Επιτροπή, τα άλλα κράτη μέλη και το κοινό, το όνομα και τη διεύθυνση της συντονιστικής αρχής η οποία ορίζεται σύμφωνα με την παράγραφο 1, σε ένα δικτυακό τόπο. 3. Για να βοηθήσει τα κράτη μέλη στη διάθεση των εν λόγω πληροφοριών, η Επιτροπή παρέχει έναν δικτυακό τόπο στον οποίο κάθε κράτος μέλος παρέχει έναν σύνδεσμο προς τον εθνικό δικτυακό τόπο του που έχει συσταθεί για το σκοπό που προβλέπεται στην παράγραφο 2. Τα κράτη μέλη παρέχουν τους εν λόγω συνδέσμους στην Επιτροπή το αργότερο έως τις 30 Απριλίου 2010». Άρθρο 2 Η παρούσα απόφαση αρχίζει να ισχύει από την 1η Μαΐου 2010. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 30 Απριλίου 2010.


ΑΠΌΦΑΣΗ ΤΗΣ ΕΠΙΤΡΟΠΉΣ της 23ης Μαρτίου 2010 για την τροποποίηση της απόφασης 2006/109/ΕΚ με την αποδοχή τριών προσφορών ανάληψης υποχρέωσης για τον καθορισμό κοινών τιμών που έγιναν δεκτές στο πλαίσιο της διαδικασίας αντιντάμπινγκ όσον αφορά τις εισαγωγές ορισμένων προϊόντων χύτευσης καταγωγής Λαϊκής Δημοκρατίας της Κίνας (2010/177/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) (στο εξής «ο βασικός κανονισμός»), και ιδίως το άρθρο 8 και το άρθρο 11 παράγραφος 3, Κατόπιν διαβουλεύσεων με τη συμβουλευτική επιτροπή, Εκτιμώντας τα ακόλουθα: A. ΔΙΑΔΙΚΑΣΙΑ (1) Το Συμβούλιο, με τον κανονισμό (ΕΚ) αριθ. 1212/2005 (2) (στο εξής ο «οριστικός κανονισμός»), επέβαλε οριστικούς δασμούς αντιντάμπινγκ στις εισαγωγές ορισμένων προϊόντων χύτευσης καταγωγής Λαϊκής Δημοκρατίας της Κίνας («ΛΔΚ»). Ο εν λόγω κανονισμός τροποποιήθηκε τελευταία με τον κανονισμό (ΕΚ) αριθ. 500/2009 του Συμβουλίου (3). (2) Η Επιτροπή, με την απόφαση 2006/109/ΕΚ (4) δέχτηκε μια κοινή ανάληψη υποχρέωσης ως προς τις τιμές την οποία πρότεινε το Εμπορικό Επιμελητήριο της Κίνας για τις εισαγωγές και εξαγωγές μηχανημάτων και ηλεκτρονικών προϊόντων (στο εξής «CCCME»), από κοινού με 20 συνεργαζόμενες κινεζικές εταιρείες ή συνεργαζόμενους ομίλους εταιρειών. Η εν λόγω απόφαση τροποποιήθηκε με την απόφαση 2008/437/ΕΚ (5) της Επιτροπής. (3) Ο οριστικός κανονισμός παρέχει τη δυνατότητα στους νέους κινέζους παραγωγούς-εξαγωγείς να τυγχάνουν της ίδιας μεταχείρισης με τις επιχειρήσεις που συνεργάστηκαν στην αρχική έρευνα, υπό τον όρο ότι στους εν λόγω παραγωγούς έχει ήδη χορηγηθεί μεταχείριση νέων παραγωγών-εξαγωγέων (στο εξής «ΜΝΠΕ») σύμφωνα με το άρθρο 1 παράγραφος 4 του κανονισμού (ΕΚ) αριθ. 1212/2005. (4) Έπειτα από τρία αιτήματα για ΜΝΠΕ με βάση το άρθρο 1 παράγραφος 4 του οριστικού κανονισμού, το Συμβούλιο, με τον κανονισμό (ΕΚ) αριθ. 426/2008 (6) τροποποίησε τον οριστικό κανονισμό και καθόρισε ατομικό ποσοστό δασμού 28,6 % για τους παραγωγούς-εξαγωγείς HanDan County Yan Yuan Smelting and Casting Co., Ltd (στο εξής «HanDan»), XianXian Guozhuang Precision Casting Co., Ltd (στο εξής «XianXian») και Wuxi Norlong Foundry Co., Ltd (στο εξής «Norlong»). (5) Κατόπιν αιτήματος για ΜΝΠΕ με βάση το άρθρο 1 παράγραφος 4 του οριστικού κανονισμού, το Συμβούλιο, με τον κανονισμό (ΕΚ) αριθ. 282/2009 (7) τροποποίησε τον οριστικό κανονισμό και καθόρισε ατομικό ποσοστό δασμού 28,6 % για τον παραγωγό-εξαγωγέα Weifang Stable Casting Co., Ltd (στο εξής «Weifang»). (6) Υπενθυμίζεται ότι και οι τέσσερις παραγωγοί-εξαγωγείς έτυχαν ατομικής μεταχείρισης («ΑΜ») κατά τη διάρκεια της έρευνας ΜΝΠΕ. (7) Δύο από τους τέσσερις προαναφερθέντες παραγωγούς-εξαγωγείς στους οποίους χορηγήθηκε ΜΝΠΕ (XianXian και Weifang) υπέβαλαν από κοινού με το CCCME επίσημες προσφορές για να προσχωρήσουν στην ανάληψη από κοινού ευθύνης που έγινε δεκτή από την Επιτροπή. (8) Στις 10 Ιουνίου 2009, η Επιτροπή, με ανακοίνωση στην Επίσημη Εφημερίδα της Ευρωπαϊκής Ένωσης (8), κίνησε τη διαδικασία για την έναρξη μερικής ενδιάμεσης επανεξέτασης των οριστικών μέτρων. Η επανεξέταση περιορίζεται στην εξέταση της μορφής των μέτρων, και ειδικότερα στην εξέταση της δυνατότητας αποδοχής και εφαρμογής της ανάληψης υποχρέωσης που προτείνουν οι παραγωγοί-εξαγωγείς της ΛΔΚ. (9) Μετά την έναρξη της μερικής ενδιάμεσης επανεξέτασης των μέτρων, ένας ακόμη παραγωγός-εξαγωγέας στον οποίο χορηγήθηκε ΜΝΠΕ, η εταιρεία HanDan, υπέβαλε εντός της προθεσμίας από κοινού με το CCCME επίσημη προσφορά για να προσχωρήσει στην ανάληψη από κοινού ευθύνης που έγινε δεκτή από την Επιτροπή. (10) Ένας άλλος παραγωγός-εξαγωγέας στον οποίο χορηγήθηκε ΜΝΠΕ, η εταιρεία Norlong, υπέβαλε δήλωση ότι δεν επιθυμεί να προσχωρήσει στην ανάληψη από κοινού ευθύνης που έγινε δεκτή από την Επιτροπή, αλλά πρότεινε, εντός της προθεσμίας, μια χωριστή ανάληψη υποχρέωσης. (11) Στις 15 Δεκεμβρίου 2009, γνωστοποιήθηκαν στα ενδιαφερόμενα μέρη τα ουσιώδη περιστατικά και οι εκτιμήσεις βάσει των οποίων υπήρχε πρόθεση, αφενός, να γίνουν δεκτές οι προσφορές για προσχώρηση στην ανάληψη υποχρέωσης καθορισμού τιμών από κοινού που υποβλήθηκαν από το CCCME και την HanDan, από το CCCME και την XianXian και το CCCME και την Weifang και, αφετέρου, να απορριφθεί η προσφορά χωριστής ανάληψης υποχρέωσης της Norlong. Δόθηκε η ευκαιρία στα ενδιαφερόμενα μέρη να υποβάλουν σχόλια. Τα σχόλιά τους αξιολογήθηκαν πριν από τη λήψη τελικής απόφασης. B. ΠΡΟΣΦΟΡΕΣ ΑΝΑΛΗΨΗΣ ΥΠΟΧΡΕΩΣΗΣ (12) Όσον αφορά τις προσφορές ανάληψης υποχρέωσης που υπέβαλε το CCCME μαζί με τις εταιρείες Handan, XianXian και Weifang, διαπιστώνεται ότι είναι όμοιες με τη συλλογική προσφορά ανάληψης υποχρέωσης που έγινε δεκτή με την απόφαση 2006/109/ΕΚ της Επιτροπής και συνεπώς το CCCME και οι τρεις παραγωγοί-εξαγωγείς αναλαμβάνουν την υποχρέωση να εξασφαλίσουν ότι το υπό εξέταση προϊόν εξάγεται στην ελάχιστη τιμή εισαγωγής («ΕΤΕ») που καθορίζεται σε επίπεδο που εξαλείφει τις ζημιογόνους επιπτώσεις του ντάμπινγκ ή πάνω από αυτήν. Υπενθυμίζεται ότι η υποχρέωση προβλέπει την τιμαριθμική αναπροσαρμογή της ελάχιστης τιμής εισαγωγής του υπό εξέταση προϊόντος σύμφωνα με τις δημόσιες διεθνείς ανακοινώσεις τιμών της κυριότερης πρώτης ύλης του, δηλαδή του χυτοσιδήρου, δεδομένου ότι οι τιμές των προϊόντων χύτευσης υφίστανται μεγάλες διακυμάνσεις σε συνάρτηση με τις τιμές του χυτοσιδήρου. (13) Επιπλέον, μια περαιτέρω έρευνα έδειξε ότι δεν υπάρχει κανένας συγκεκριμένος λόγος σχετικός με τις εταιρείες που να δικαιολογεί απόρριψη της προσφοράς που υπέβαλε το CCCME από κοινού με τις εταιρείες HanDan, XianXian και Weifang. Λαμβάνοντας υπόψη τα ανωτέρω και δεδομένου ότι καθορίστηκε για τις εταιρείες ατομικό δασμολογικό ποσοστό, η Επιτροπή θεωρεί ότι μπορεί να δεχτεί την προσφορά ανάληψης υποχρέωσης που υπέβαλε το CCCME από κοινού με τους παραγωγούς-εξαγωγείς. (14) Επιπλέον, οι τακτικές και λεπτομερείς εκθέσεις τις οποίες το CCCME και οι εταιρείες αναλαμβάνουν να υποβάλλουν στην Επιτροπή θα επιτρέπουν αποτελεσματική παρακολούθηση. Συνεπώς, κρίνεται ότι ο κίνδυνος καταστρατήγησης της ανάληψης υποχρέωσης θεωρείται περιορισμένος. (15) Όσον αφορά τη χωριστή ανάληψη υποχρέωσης που πρότεινε η εταιρεία Norlong, πρέπει να υπενθυμιστεί ότι η αρχική προσφορά που έγινε δεκτή με την απόφαση 2006/109/ΕΚ αφορούσε την από κοινού ανάληψη υποχρέωσης εκ μέρους 20 εταιρειών από κοινού με το CCCME. Το γεγονός ότι η αρχική προσφορά αφορούσε την από κοινού ανάληψη υποχρέωσης συνέβαλε αποφασιστικά στην αποδοχή της από την Επιτροπή, δεδομένου ότι με τον τρόπο αυτό αυξανόταν η δυνατότητα πραγματοποίησης και βελτιωνόταν ο έλεγχος της τήρησης των υποχρεώσεων που απορρέουν από την από κοινού ανάληψη υποχρέωσης, πράγμα που είναι απαραίτητο λαμβανομένου υπόψη του μεγάλου αριθμού των παραγωγών-εξαγωγέων που εμπλέκονται. (16) Η Norlong ισχυρίστηκε ότι η Επιτροπή είχε ήδη δεχτεί κατά το παρελθόν τουλάχιστον μία ατομική ανάληψη υποχρέωσης από εταιρεία στην οποία δεν είχε αναγνωριστεί καθεστώς οικονομίας της αγοράς («ΚΟΑ») αλλά μόνον ατομική μεταχείριση (9), όπως συμβαίνει με τη Norlong. Εντούτοις, πρέπει να τονιστεί ότι η κατάσταση κατά την περίπτωση στην οποία αναφέρεται η Norlong είναι διαφορετική από την κατάσταση κατά την αρχική ανάληψη υποχρέωσης που έγινε δεκτή με την απόφαση 2006/109/ΕΚ: στην περίπτωση στην οποία αναφέρεται η Norlong, μόνο μία προσφορά ανάληψης υποχρέωσης εκ μέρους ενός παραγωγού-εξαγωγέα έγινε τελικά δεκτή. Πρέπει επίσης να υπενθυμιστεί ότι η εν λόγω ανάληψη υποχρέωσης ανακλήθηκε στη συνέχεια από την Επιτροπή λόγω των πολυάριθμων παραβάσεων που διαπιστώθηκαν, συμπεριλαμβανομένων των συστημάτων διασταυρούμενης αντιστάθμισης (10). (17) Στην περίπτωση της ανάληψης υποχρέωσης που έγινε δεκτή με την απόφαση 2006/109/ΕΚ, η ιδιαιτερότητα της κατάστασης, δηλαδή ο μεγάλος αριθμός εταιρειών, ο οποίος υπερβαίνει τις 20, απαιτεί ειδικό σύστημα ελέγχου και παρακολούθησης. Η Norlong δεν προέβαλε κανένα κατάλληλο επιχείρημα ως προς το ότι βρίσκεται σε κατάσταση διαφορετική από ό,τι οι άλλες εταιρείες που ανέλαβαν την από κοινού υποχρέωση ή ότι υπάρχει λόγος που να αιτιολογεί μεταχείριση της Norlong εκ μέρους της Επιτροπής διαφορετική από εκείνη που επιφυλάσσεται στις άλλες εταιρείες που ανέλαβαν την από κοινού υποχρέωση. Επιπλέον, η προσφορά της Norlong θα σήμαινε διπλασιασμό των προσπαθειών του συστήματος ελέγχου και παρακολούθησης της Επιτροπής. Δεδομένου ότι δεν θα ήταν εφαρμόσιμο ούτε αποδοτικό από οικονομική άποψη για την Επιτροπή να ελέγξει την τήρηση των υποχρεώσεων που απορρέουν από την επιμέρους προσφορά της Norlong για την ανάληψη υποχρέωσης, η Επιτροπή θεωρεί ότι δεν μπορεί να δεχτεί τη χωριστή προσφορά ανάληψης υποχρέωσης που υπέβαλε η Norlong. (18) O κλάδος παραγωγής της Ένωσης αντιτέθηκε στην προσφορά ανάληψης υποχρέωσης που υπέβαλε το CCCME από κοινού με τις εταιρείες HanDan, XianXian και Weifang, προβάλλοντας το επιχείρημα ότι η ΕΤΕ θα ήταν υπερβολικά χαμηλή για να προστατευθεί ο ευρωπαϊκός κλάδος παραγωγής από τις ζημιογόνους επιπτώσεις των εισαγωγών που αποτελούν αντικείμενο ντάμπινγκ και ότι ο κλάδος παραγωγής της Ένωσης υφίσταται περαιτέρω ζημίες. Όσον αφορά το επίπεδο της ΕΤΕ, πρέπει να σημειωθεί ότι οι δασμοί αντιντάμπινγκ επιβλήθηκαν στο επίπεδο των περιθωρίων ντάμπινγκ τα οποία διαπιστώθηκε ότι ήταν χαμηλότερα από τα περιθώρια ζημίας. Επομένως, η ΕΤΕ καθορίστηκε επίσης στην κανονική αξία και επομένως εξαλείφει μόνο το ντάμπινγκ που ήδη υπήρχε, σύμφωνα με την αρχή του χαμηλότερου δασμού που καθιερώθηκε με το άρθρο 8 παράγραφος 1 του βασικού κανονισμού. (19) Ο κλάδος παραγωγής της Ένωσης περαιτέρω υποστήριξε ότι, παρά την επιβολή των μέτρων αντιντάμπινγκ, το μερίδιο αγοράς των κινέζων εξαγωγέων αυξήθηκε σε σύγκριση με εκείνο κατά την αρχική περίοδο της έρευνας (11). Ο κλάδος παραγωγής της Ένωσης ισχυρίστηκε ότι αυτό οφειλόταν στην αύξηση των εξαγωγών από την Κίνα που συνοδευόταν από απότομη πτώση της κατανάλωσης στην Ένωση. Εντούτοις, δεν υποβλήθηκε κανένα σημαντικό αποδεικτικό στοιχείο όσον αφορά την υποτιθέμενη απότομη πτώση της κατανάλωσης. Επιπλέον, από τις διαθέσιμες στατιστικές (12), φαίνεται ότι οι εισαγωγές που αποτελούν αντικείμενο ντάμπινγκ έχουν μειωθεί κατά 14 % από την αρχική περίοδο της έρευνας. (20) Λαμβάνοντας υπόψη τα ανωτέρω, κανένας από τους λόγους που προέβαλε ο κλάδος παραγωγής της Ένωσης δεν μπόρεσε να επηρεάσει το συμπέρασμα ότι η προσφορά ανάληψης υποχρέωσης που υπέβαλε το CCCME από κοινού με τις εταιρείες HanDan, Weifang και XianXian πρέπει να γίνει δεκτή. (21) Για να είναι σε θέση η Επιτροπή να παρακολουθεί αποτελεσματικά την τήρηση της ανάληψης υποχρέωσης από τις εταιρείες όταν υποβάλλεται στις αρμόδιες τελωνειακές αρχές αίτηση για άδεια κυκλοφορίας, η απαλλαγή από τον δασμό αντιντάμπινγκ θα εξαρτάται: i) από την προσκόμιση τιμολογίου το οποίο θα περιέχει τουλάχιστον τα στοιχεία που απαριθμούνται στο παράρτημα του κανονισμού (ΕΚ) αριθ. 268/2006 του Συμβουλίου (13) ii) από το γεγονός ότι τα εισαγόμενα προϊόντα παράγονται, αποστέλλονται και τιμολογούνται απευθείας από τις εν λόγω εταιρείες στον πρώτο ανεξάρτητο πελάτη στην Ένωση· και iii) από το γεγονός ότι τα εμπορεύματα που δηλώνονται και προσκομίζονται στο τελωνείο αντιστοιχούν ακριβώς στην περιγραφή του τιμολογίου ανάληψης υποχρέωσης. Όταν δεν υποβάλλεται τέτοιο τιμολόγιο ή όταν αυτό δεν αντιστοιχεί στο προϊόν που προσκομίζεται στο τελωνείο, πρέπει να καταβάλλεται το αντίστοιχο ποσοστό δασμού αντιντάμπινγκ. (22) Για να εξασφαλιστεί περαιτέρω η τήρηση της υποχρέωσης που έχει αναληφθεί, οι εισαγωγείς ενημερώθηκαν, με τον κανονισμό (ΕΚ) αριθ. 268/2006, ότι η μη εκπλήρωση των όρων που προβλέπονται από τον εν λόγω κανονισμό ή η ανάκληση από την Επιτροπή της αποδοχής της ανάληψης υποχρέωσης μπορεί να έχουν ως συνέπεια την υποχρέωσή τους να καταβάλουν την τελωνειακή οφειλή η οποία αντιστοιχεί στις σχετικές συναλλαγές. (23) Σε περίπτωση παράβασης ή ανάκλησης της ανάληψης υποχρέωσης, ή σε περίπτωση ανάκλησης της αποδοχής ανάληψης υποχρέωσης από την Επιτροπή, ο δασμός αντιντάμπινγκ, ο οποίος επιβλήθηκε σύμφωνα με το άρθρο 9 παράγραφος 4 του βασικού κανονισμού, εφαρμόζεται αυτομάτως δυνάμει του άρθρου 8 παράγραφος 9 του βασικού κανονισμού. (24) Με βάση τα ανωτέρω, η ανάληψη υποχρέωσης που προτείνει η Norlong πρέπει να απορριφθεί. Η προσφορά που υποβάλλεται από το CCCME και τη HanDan, από το CCCME και τη XianXian και από το CCCME και την Weifang για προσχώρηση στην ανάληψη από κοινού ευθύνης ως προς τις τιμές όπως έγινε δεκτή με την απόφαση 2006/109/ΕΚ πρέπει να γίνει δεκτή, και το άρθρο 1 της απόφασης 2006/109/ΕΚ πρέπει να τροποποιηθεί αναλόγως, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η ανάληψη υποχρέωσης σε σχέση με τη διαδικασία αντιντάμπινγκ όσον αφορά τις εισαγωγές ορισμένων προϊόντων χύτευσης καταγωγής Λαϊκής Δημοκρατίας της Κίνας που προτείνεται από: i) το Εμπορικό Επιμελητήριο της Κίνας για την Εισαγωγή και την Εξαγωγή Μηχανημάτων και Προϊόντων Ηλεκτρονικής («CCCME») και την εταιρεία HanDan County Yan Yuan Smelting and Casting Co., Ltd, ii) το CCCME και την εταιρεία XianXian Guozhuang Precision Casting Co. Ltd και iii) το CCCME και την εταιρεία Weifang Stable Casting Co., ΕΠΕ γίνεται δεκτή με την παρούσα απόφαση. Άρθρο 2 Ο πίνακας του άρθρου 1 στην απόφαση 2006/109/ΕΚ, όπως τροποποιήθηκε με την απόφαση 2008/437/ΕΚ, αντικαθίσταται από τον ακόλουθο πίνακα: Εταιρεία Πρόσθετος κωδικός Taric Beijing Tongzhou Dadusche Foundry Factory, East of Dongtianyang Village, Dadushe, Tongzhou Beijing A708 Botou City Simencun Town Bai Fo Tang Casting Factory, Bai Fo Tang Village, Si Men Cun Town, Bo Tou City, 062159, Hebei Province A681 Botou City Wangwu Town Tianlong Casting Factory, Changle Village, Wangwu Town, Botou City, Hebei Province A709 Changan Cast Limited Company of Yixian Hebei, Taiyuan main street, Yi County, Hebei Province, 074200 A683 Changsha Jinlong Foundry Industry Co., Ltd, 260, Jinchang Road, JinJing Town, Changsha, Hunan A710 Changsha Lianhu Foundry, Lianhu Village, Yuhuating Town, Yuhua District, Changsha, Hunan A711 Κατασκευή και πώληση από την GB Metal Products Co., Ltd Zhuanlu Town, Dingzhou, Hebei ή κατασκευή από την GB Metal Products Co., Ltd Zhuanlu Town, Dingzhou, Hebei και πώληση από τη συνδεδεμένη με αυτήν εταιρεία πώλησης GB International Trading Shanghai Co Ltd, B301-310 Yinhai Building., 250 Cao Xi Road., Shanghai A712 Guiyang Bada Foundry Co., Ltd, Mengguan Huaxi Guiyang, Guizhou A713 Hebei Jize Xian Ma Gang Cast Factory, Nankai District. Xiao Zhai Town, Jize County, Handan City, Hebei A714 Κατασκευή και πώληση από την Hebei Shunda Foundry Co., Ltd Qufu Road, Quyang, 073100, PRC, ή κατασκευή από την Hebei Shunda Foundry Co., Ltd Qufu Road, Quyang, 073100, PRC, και πώληση από τη συνδεδεμένη με αυτή εταιρεία πώλησης Success Cast Tech-Ltd, 603A Huimei Business Centre 83 Guangzhou Dadao(s), Guangzhou, 510300 A715 Hong Guang Handan Cast Foundry Co., Ltd, Nankai District, Xiao Zhai Town, Handou City, Jize County, Hebei A716 Qingdao Qitao Casting Co., Ltd, Nan Wang Jia Zhuang Village, Da Xin Town, Jimo City, Qingdao, Shandong Province, 266200 A718 Shandong Huijin Stock Co., Ltd, North of Kouzhen Town, Laiwu City, Shandong Province, 271114 A684 Shahe City Fangyuan Casting Co., Ltd, West of Nango Village, Shiliting Town, Shahe City, Hebei Province A719 Shanxi Yuansheng Casting and Forging Industrial Co. Ltd, No 8 DiZangAn, Taiyuan, Shanxi, 030002 A680 Tianjin Fu Xing Da Casting Co., Ltd, West of Nan Yang Cun Village, Jin Nan District, 300350, Tianjin A720 Weifang Jianhua Casting Co., Ltd, Kai Yuan Jie Dao Office, Hanting District, Weifang City, Shandong Province A721 Zibo City Boshan Guangyuan Casting Machinery Factory, Xiangyang Village, Badou Town, Boshan District, Zibo City Shandong Province A722 Zibo Dehua Machinery Co., Ltd, North of Lanyan Street, Zibo High-tech Developing Zone A723 HanDan County Yan Yuan Smelting and Casting Co., Ltd, South of Hu Cun Village, Hu Cun Town, Han Dan County, Hebei, 056105 A871 XianXian Guozhuang Precision Casting Co., Ltd, Guli Village, Xian County, Gouzhuang, Hebei, Cangzhou 062250 A869 Weifang Stable Casting Co., Ltd, Fangzi District, Weifang City, Shandong Province, 261202 A931 Άρθρο 3 Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης. Βρυξέλλες, 23 Μαρτίου 2010.

ΠΟΛΕΟΔΟΜΙΑ ΚΑΙ ΚΤΙΡΙΑΚΑ ΕΡΓΑ

Εμπορικές πράξεις

Εμπορική νομοθεσία


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 307/2012 ΤΗΣ ΕΠΙΤΡΟΠΉΣ της 11ης Απριλίου 2012 για τη θέσπιση κανόνων εφαρμογής του άρθρου 8 του κανονισμού (ΕΚ) αριθ. 1925/2006 του Ευρωπαϊκού Κοινοβουλίου και του Συμβουλίου σχετικά με την προσθήκη βιταμινών και ανόργανων συστατικών και ορισμένων άλλων ουσιών στα τρόφιμα Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1925/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με την προσθήκη βιταμινών και ανόργανων συστατικών και ορισμένων άλλων ουσιών στα τρόφιμα (1), και ιδίως το άρθρο 8 παράγραφος 6, Εκτιμώντας τα ακόλουθα: (1) Τα αιτήματα που υποβάλλουν τα κράτη μέλη ή οι πρωτοβουλίες της Επιτροπής για την κίνηση της διαδικασίας του άρθρου 8 παράγραφος 2 του κανονισμού (ΕΚ) αριθ. 1925/2006 με σκοπό να απαγορευτεί, να περιοριστεί ή να τεθεί υπό ενωσιακή διερεύνηση μια ουσία εκτός από βιταμίνες ή ανόργανα συστατικά ή ένα συστατικό που περιέχει μια ουσία εκτός των βιταμινών ή των ανόργανων συστατικών, η οποία προστίθεται σε τρόφιμα ή χρησιμοποιείται στην παρασκευή τροφίμων, θα πρέπει να πληρούν ορισμένες προϋποθέσεις. Θα πρέπει επίσης να θεσπιστούν ενιαίοι κανόνες για να ελέγχεται εάν πληρούνται οι εν λόγω προϋποθέσεις. Μια από τις προϋποθέσεις που καθορίζονται στο άρθρο 8 παράγραφος 1 του κανονισμού (ΕΚ) αριθ. 1925/2006 είναι ότι η πρόσληψη της ουσίας θα πρέπει να υπερβαίνει κατά πολύ τις κανονικές ποσότητες που προσλαμβάνονται με μια ισορροπημένη και ποικίλη διατροφή και θα πρέπει να συνιστά δυνητικό κίνδυνο για τους καταναλωτές, όπως αποδεικνύεται από σχετικά επιστημονικά δεδομένα. Επιπλέον, σύμφωνα με το άρθρο 8 παράγραφος 1 του κανονισμού (ΕΚ) αριθ. 1925/2006, η σχετική διαδικασία θα πρέπει επίσης να εφαρμόζεται σε περίπτωση που η ουσία συνιστά δυνητικό κίνδυνο για την υγεία για λόγους άσχετους από την κατά πολύ υπέρβαση των ποσοτήτων κανονικής πρόσληψης. Επιπλέον, το άρθρο 8 παράγραφος 1 του κανονισμού (ΕΚ) αριθ. 1925/2006 ορίζει ότι η ουσία θα πρέπει να προστίθεται σε τρόφιμα ή να χρησιμοποιείται στην παρασκευή τροφίμων. (2) Για τους σκοπούς εκπλήρωσης της ανωτέρω προϋπόθεσης, η πρόσληψη της επίμαχης ουσίας μέσω της διατροφής, η οποία υπερβαίνει κατά πολύ την υπό κανονικές συνθήκες αναμενόμενη κατανάλωση στο πλαίσιο μιας ισορροπημένης και ποικίλης διατροφής, θα πρέπει να αποτελεί την πραγματική και όχι τη θεωρητικά εικαζόμενη πρόσληψη της ουσίας. Θα πρέπει επίσης να αξιολογείται, για κάθε περίπτωση ξεχωριστά, σε σύγκριση με το μέσο επίπεδο πρόσληψης της ουσίας από τον γενικό πληθυσμό ενηλίκων ή άλλες πληθυσμιακές ομάδες για τις οποίες έχουν προσδιοριστεί δυνητικοί κίνδυνοι για τους καταναλωτές. (3) Το κράτος μέλος που υποβάλλει το αίτημα θα πρέπει να προσκομίζει τα απαραίτητα στοιχεία για να αποδεικνύει ότι ικανοποιούνται οι προϋποθέσεις που ορίζονται στον κανονισμό (ΕΚ) αριθ. 1925/2006. Τα στοιχεία αυτά θα πρέπει να περιλαμβάνουν πληροφορίες σχετικά με τη διάθεση στην αγορά των τροφίμων που περιέχουν την ουσία, καθώς και τα διαθέσιμα και τα γενικώς αποδεκτά σχετικά επιστημονικά δεδομένα που στοιχειοθετούν δυνητικό κίνδυνο της ουσίας για τους καταναλωτές. Μόνον τα αιτήματα που κρίνονται πλήρη θα πρέπει να διαβιβάζονται στην Ευρωπαϊκή Αρχή για την Ασφάλεια των Τροφίμων (στο εξής «η Αρχή») για τη διενέργεια αξιολόγησης της ασφάλειας με βάση τα διαθέσιμα στοιχεία. Η Αρχή θα πρέπει να εκδίδει γνώμη για την ασφάλεια της ουσίας εντός καθορισμένης προθεσμίας, όπως προβλέπεται στο άρθρο 29 παράγραφος 3 του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (2). Ύστερα από τη δημοσίευση της γνώμης της Αρχής, οι ενδιαφερόμενοι θα πρέπει να μπορούν να υποβάλουν σχόλια στην Επιτροπή. (4) Σύμφωνα με το άρθρο 8 παράγραφος 4 του κανονισμού (ΕΚ) αριθ. 1925/2006, οι υπεύθυνοι επιχειρήσεων τροφίμων, ή οποιοσδήποτε άλλος ενδιαφερόμενος, μπορούν, ανά πάσα στιγμή, να υποβάλλουν στην Αρχή φάκελο προς αξιολόγηση με τα επιστημονικά στοιχεία που αποδεικνύουν την ασφάλεια μιας ουσίας που απαριθμείται στο παράρτημα III μέρος Γ του εν λόγω κανονισμού, με βάση τους όρους χρήσης της στα τρόφιμα ή σε μια κατηγορία τροφίμων και εξηγώντας τον σκοπό της χρήσης αυτής. Οποιοσδήποτε τέτοιος φάκελος υποβάλλεται από υπεύθυνους επιχειρήσεων τροφίμων ή ενδιαφερομένους θα πρέπει να βασίζεται σε έγγραφα καθοδήγησης που έχουν εκδοθεί ή εγκριθεί από την Αρχή, όπως είναι οι οδηγίες σχετικά με την υποβολή στοιχείων για την αξιολόγηση της ασφάλειας πηγών θρεπτικών ουσιών ή άλλων συστατικών που προτείνονται για χρήση στην παρασκευή τροφίμων, ή άλλη αναθεωρημένη έκδοση παρόμοιων οδηγιών. (5) Για να μπορεί η Επιτροπή να αποφασίζει σχετικά με την ουσία που περιλαμβάνεται στο παράρτημα III μέρος Γ του κανονισμού (ΕΚ) αριθ. 1925/2006 εντός της απαιτούμενης προθεσμίας, είναι απαραίτητο να λαμβάνονται υπόψη μόνον οι φάκελοι που υποβάλλονται εντός 18 μηνών από την ημερομηνία ένταξης της ουσίας στο εν λόγω παράρτημα. Επιπλέον, για να μπορεί η Επιτροπή να αποφασίζει εντός της καθορισμένης προθεσμίας, η Αρχή θα πρέπει να εκδίδει γνώμη σχετικά με την ασφάλεια της ουσίας εντός προθεσμίας 9 μηνών από την παραλαβή του φακέλου που κρίνεται έγκυρος και πλήρης σύμφωνα με τα έγγραφα καθοδήγησης που έχει εκδώσει ή εγκρίνει η ίδια. (6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Αντικείμενο Ο παρών κανονισμός θεσπίζει κανόνες εφαρμογής του άρθρου 8 του κανονισμού (ΕΚ) αριθ. 1925/2006, και ιδίως: α) τις προϋποθέσεις χρήσης της διαδικασίας που αναφέρεται στο άρθρο 8 παράγραφοι 1 και 2 του κανονισμού (ΕΚ) αριθ. 1925/2006· και β) τη διαδικασία που αναφέρεται στο άρθρο 8 παράγραφοι 4 και 5 του κανονισμού (ΕΚ) αριθ. 1925/2006 σχετικά με τις ουσίες που απαριθμούνται στο παράρτημα III μέρος Γ του εν λόγω κανονισμού. Άρθρο 2 Ορισμοί Για τους σκοπούς του παρόντος κανονισμού, ισχύουν οι ακόλουθοι ορισμοί: α) Ως «αίτημα» νοείται η υποβολή στοιχείων από κράτος μέλος στην Επιτροπή, συμπεριλαμβανομένων των επιστημονικών δεδομένων, για τους σκοπούς κίνησης της διαδικασίας που ορίζεται στο άρθρο 8 παράγραφος 2 του κανονισμού (ΕΚ) αριθ. 1925/2006. β) Ως «φάκελος» νοείται ο φάκελος που αναφέρεται στο άρθρο 8 παράγραφοι 4 και 5 του κανονισμού (ΕΚ) αριθ. 1925/2006, ο οποίος υποβάλλεται στην Αρχή από υπεύθυνους επιχειρήσεων τροφίμων ή από ενδιαφερομένους. γ) «Διάθεση στην αγορά», όπως ορίζεται στο άρθρο 3 παράγραφος 8 του κανονισμού (ΕΚ) αριθ. 178/2002. Άρθρο 3 Όροι εγκυρότητας των αιτημάτων 1. Κατά την αξιολόγηση των συνθηκών υπό τις οποίες προστίθεται στα τρόφιμα ή χρησιμοποιείται στην παρασκευή τροφίμων η επίμαχη ουσία, όπως προβλέπεται στο άρθρο 8 παράγραφος 1 του κανονισμού (ΕΚ) αριθ. 1925/2006, λαμβάνεται υπόψη η διάθεση στην αγορά σε ένα ή περισσότερα κράτη μέλη του τροφίμου στο οποίο έχει προστεθεί η ουσία. 2. Τα κράτη μέλη μπορούν να υποβάλλουν αίτημα στην Επιτροπή, όταν από την αξιολόγηση που αναφέρεται στην παράγραφο 1 προκύπτει τουλάχιστον μία από τις ακόλουθες περιπτώσεις: α) ένας δυνητικός κίνδυνος για τους καταναλωτές συνδέεται με την πρόσληψη ποσοτήτων της ουσίας που υπερβαίνουν κατά πολύ τις αναμενόμενες ποσότητες πρόσληψης υπό κανονικές συνθήκες κατανάλωσης για μια ισορροπημένη και ποικίλη διατροφή, λόγω των συνθηκών υπό τις οποίες η ουσία προστίθεται στα τρόφιμα ή χρησιμοποιείται στην παρασκευή τροφίμων· β) ένας δυνητικός κίνδυνος για τους καταναλωτές συνδέεται με την κατανάλωση της ουσίας αυτής από τον γενικό πληθυσμό ενηλίκων ή από άλλες καθορισμένες πληθυσμιακές ομάδες για τις οποίες έχει προσδιοριστεί δυνητικός κίνδυνος. 3. Για τους σκοπούς του παρόντος κανονισμού, οι συνθήκες αυτές, οι οποίες ενδέχεται να συνεπάγονται την πρόσληψη ποσοτήτων της ουσίας που υπερβαίνουν κατά πολύ τις ποσότητες πρόσληψης που αναμένονται ευλόγως υπό κανονικές συνθήκες κατανάλωσης για μια ισορροπημένη και ποικίλη διατροφή, πρέπει να συντρέχουν υπό κανονικές συνθήκες και θα αξιολογούνται για κάθε περίπτωση ξεχωριστά σε σύγκριση με τη μέση πρόσληψη της επίμαχης ουσίας από τον γενικό πληθυσμό ενηλίκων ή άλλες καθορισμένες πληθυσμιακές ομάδες για την υγεία των οποίων έχουν εκφραστεί ανησυχίες. 4. Οι προϋποθέσεις και οι απαιτήσεις που ορίζονται στις παραγράφους 1, 2 και 3 του παρόντος άρθρου, καθώς και οι απαιτήσεις που ορίζονται στο άρθρο 4 του παρόντος κανονισμού εφαρμόζονται mutatis mutandis, όταν τη διαδικασία του άρθρου 8 του κανονισμού (ΕΚ) αριθ. 1925/2006 κινεί η Επιτροπή. Άρθρο 4 Περιεχόμενο του αιτήματος 1. Το αίτημα περιέχει τα διαθέσιμα και γενικώς αποδεκτά σχετικά επιστημονικά στοιχεία που αποδεικνύουν ότι ικανοποιούνται οι προϋποθέσεις που ορίζονται στο άρθρο 8 παράγραφος 1 του κανονισμού (ΕΚ) αριθ. 1925/2006 και περιλαμβάνουν: α) Στοιχεία που αποδεικνύουν την προσθήκη της ουσίας στα τρόφιμα ή τη χρήση της ουσίας στην παρασκευή τροφίμων. Τα στοιχεία αυτά περιλαμβάνουν πληροφορίες σχετικά με την τρέχουσα διάθεση στην αγορά τροφίμων που περιέχουν την ουσία, όπως αναφέρεται στο άρθρο 3 παράγραφος 1 του παρόντος κανονισμού. β) Στις περιπτώσεις που αναφέρονται στο άρθρο 3 παράγραφος 2 στοιχείο α), τα στοιχεία που αποδεικνύουν ότι η πρόσληψη της ουσίας υπερβαίνει κατά πολύ τις κανονικές συνθήκες κατανάλωσης για μια ισορροπημένη και ποικίλη διατροφή, όπως αξιολογείται σύμφωνα με το άρθρο 3 παράγραφος 3. Τα στοιχεία αυτά περιλαμβάνουν επιστημονικά δεδομένα που αντιπροσωπεύουν την πραγματική πρόσληψη της ουσίας μέσω της διατροφής που λαμβάνονται από τις πιο πρόσφατες έρευνες για την πρόσληψη μέσω της διατροφής ή από έρευνες σχετικά με την κατανάλωση τροφίμων. Μπορούν να συνεκτιμώνται τρόφιμα στα οποία έχει προστεθεί η ουσία και/ή πρόσθετα τροφίμων που περιέχουν την ουσία αυτή. Τα κράτη μέλη, κατά την υποβολή αιτήματος, προσκομίζουν δικαιολογητικά ως προς τη βάση της αξιολόγησής τους όσον αφορά τις «κανονικές συνθήκες κατανάλωσης για μια ισορροπημένη και ποικίλη διατροφή». γ) Στοιχεία που αποδεικνύουν τον δυνητικό κίνδυνο για τους καταναλωτές από την κατανάλωση της ουσίας. Τα στοιχεία αυτά αποτελούνται από σχετικά επιστημονικά δεδομένα στα οποία περιλαμβάνονται αδημοσίευτες επικυρωμένες εκθέσεις, επιστημονικές γνώμες από δημόσιους οργανισμούς αξιολόγησης της επικινδυνότητας ή από ανεξάρτητα άρθρα που έχουν τύχει κριτικής από ομολόγους. Παρέχεται σύνοψη των επιστημονικών δεδομένων και κατάλογος των παραπομπών σε αυτά. 2. Η Επιτροπή μπορεί να ζητήσει διασαφηνίσεις ή πρόσθετες πληροφορίες από ένα κράτος μέλος, εάν το αίτημά του είναι ελλιπές. 3. Η Επιτροπή δημοσιεύει τυχόν πλήρη αιτήματα από κράτη μέλη στις επίσημες ιστοσελίδες της. 4. Η Επιτροπή διαβιβάζει τα αιτήματα στην Αρχή σε συνδυασμό με όλα τα διαθέσιμα στοιχεία, ύστερα από διαβούλευση με τα κράτη μέλη. Η Αρχή εκδίδει επιστημονική γνώμη εντός καθορισμένης προθεσμίας, όπως προβλέπεται στο άρθρο 29 παράγραφος 3 του κανονισμού (ΕΚ) αριθ. 178/2002. 5. Οι ενδιαφερόμενοι μπορούν να υποβάλουν παρατηρήσεις στην Επιτροπή εντός 30 ημερών από τη δημοσίευση της γνώμης της Αρχής. Άρθρο 5 Ένταξη της ουσίας στο παράρτημα III μέρος Γ 1. Προκειμένου να κριθεί έγκυρος ένας φάκελος που υποβάλλουν υπεύθυνοι επιχειρήσεων τροφίμων ή άλλοι ενδιαφερόμενοι στην Αρχή, ενόψει της αξιολόγησης της ασφάλειας της ουσίας που συμπεριλαμβάνεται στο παράρτημα III μέρος Γ του κανονισμού (ΕΚ) αριθ. 1925/2006 βάσει της διαδικασίας του άρθρου 8 παράγραφος 4 του ίδιου κανονισμού, βασίζεται σε σχετικά έγγραφα καθοδήγησης που εκδίδει ή εγκρίνει η Αρχή. Για τους σκοπούς της παραγράφου 1, όταν η Αρχή κρίνει ότι ένας φάκελος δεν είναι έγκυρος, ενημερώνει τον υπεύθυνο επιχείρησης τροφίμων ή τον ενδιαφερόμενο που υπέβαλε τον φάκελο καθώς και την Επιτροπή, επισημαίνοντας τους λόγους για τους οποίους ο φάκελος δεν κρίνεται έγκυρος. 2. Μόνον οι φάκελοι που υποβάλλονται εντός δεκαοκτώ μηνών από την έναρξη ισχύος της απόφασης με την οποία καταχωρίζεται μια ουσία στο παράρτημα III μέρος Γ του κανονισμού (ΕΚ) αριθ. 1925/2006 βάσει του άρθρου 8 παράγραφος 2 του τελευταίου λαμβάνονται υπόψη από την Αρχή ως έγκυροι για τους σκοπούς της απόφασης που ορίζεται στο άρθρο 8 παράγραφος 5 του κανονισμού (ΕΚ) αριθ. 1925/2006. Άρθρο 6 Γνωμοδότηση της Αρχής 1. Η Αρχή εκδίδει τη γνώμη της σχετικά με τους φακέλους που αναφέρονται στο άρθρο 5 παράγραφος 1 του παρόντος κανονισμού εντός 9 μηνών από την ημερομηνία παραλαβής ενός έγκυρου φακέλου. Η Αρχή αξιολογεί την εγκυρότητα ενός φακέλου εντός 30 ημερών από την παραλαβή του. 2. Η Αρχή μπορεί να ζητήσει από υπεύθυνους επιχειρήσεων τροφίμων ή ενδιαφερομένους να συμπληρώσουν εντός καθορισμένης προθεσμίας τα δεδομένα ή τα στοιχεία που υπέβαλαν με έναν φάκελο. Όταν η Αρχή ζητήσει συμπληρωματικά στοιχεία από υπευθύνους επιχειρήσεων τροφίμων ή από τυχόν άλλους ενδιαφερομένους, η προθεσμία που αναφέρεται στην παράγραφο 1 παρατείνεται μόνο μία φορά για τρεις μήνες και συμπεριλαμβάνει τον χρόνο που χρειάζονται οι υπεύθυνοι επιχειρήσεων τροφίμων ή τυχόν ενδιαφερόμενοι για να προσκομίσουν τα συμπληρωματικά στοιχεία. Οι υπεύθυνοι επιχειρήσεων τροφίμων ή οι ενδιαφερόμενοι υποβάλλουν τα απαιτούμενα στοιχεία εντός 15 ημερών από την ημερομηνία παραλαβής του σχετικού αιτήματος της Αρχής. Άρθρο 7 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 11 Απριλίου 2012.

Πολιτική για την υγεία

ΑΓΟΡΑΝΟΜΙΚΗ ΝΟΜΟΘΕΣΙΑ